Lisabö 1998an sortu zen, Irunen (Gipuzkoa). Tentsio eta energia eztandak, emozioa eta erraietatik ateratzen den ahotsa dira, bi bateriaren erabilerarekin batera, taldearen soinuaren ezaugarri nagusiak. Dut taldeak hasi zuena beste dimentsio batera eraman du, eta post-hardcore estiloa publiko euskaldunaren artean normalizatu du. Halere, taldeak taula gainean lortzen du besteetatik nabarmentzea, abestiak sentsazio bereziz zipriztinduz.\nMirailak - Gure arteko begirada zeharkakoak (Askoren artean)\n2017 - Bidehuts\nThe best of Acuarela songs (Askoren artean)\n2014 - Acuarela\nAnimalia lotsatuen putzua\n2011 - Bidehuts\nKarlos Osinaga, ahotsa, gitarra\nJavier Manterola, ahotsa, gitarra\nXabier Zabala, baxua\nIvan Zabalegi, bateria\nEneko Aranzasti, bateria\nTxinaurriak. Mikel Laboari ikasitako kantuak (Askoren artean)\n2010 - Bidehuts\n2008 - Bidehuts\n2007 - Bidehuts\nMaite Arroitajauregi, biolontxeloa\nIon Yugeros, baxua\nJavi Manterola, ahotsa, gitarra\nMartxel Mariskal, hitzak\nIrun Lion Zion in Dub Vol. 1 (Askoren artean)\n2007 - Talka\nKarlos Osinaga, gitarra\nJavi Manterola, gitarra\n2005 - Metak-Pil Pil Sessions\nAida Torres, bateria\nIvan Zabalegi, gitarra\nEgun bat nonahi\n2002 - Acuarela\nKarlos Osinaga, baxua, gitarra, ahotsa\nJavi Manterola, gitarra, ahotsa\nOztopo guztien gainetik Bonberenea (Askoren artean)\n2002 - Bonberenea Ekintzak\nGaztetxeak martxan!! (Askoren artean)\n2001 - Gasteizko Gaztetxea\n2000 - Esan Ozenki\nHazi eskukada I\nZementuzko zeru bat\n1998. urtearen hasieran sortu zen Lisabö, eta urte bereko uztailean eman zuen lehen kontzertua, Kataluniako Aina taldearekin. Hasiera hartan, Karlos Osinaga (baxua eta ahotsa; Zorrotz eta Kashbad taldeetan aritutakoa), Imanol Oiarzabal (gitarra eta ahotsa; Zorrotz eta Illusions taldeetako kide ohia), Javi Manterola (gitarra eta ahotsa) eta Ivan Zabalegi (bateria; Donut taldean ibilitakoa) ziren taldeko kideak. Hurrengo urtean beren lehen maketa grabatu zuten, eta taldea bera arduratu zen grabazioaz, diseinuaz eta banaketaz. Handik gutxira, Imanol Oiarzabalek taldea utzi zuen, eta hirukote moduan jarraitu zuten. 1999ko urrian, Fugazi taldeak Bergarako (Gipuzkoa) Jam aretoan eskaini zuen kontzertua hasteko aukera izan zuten, eta taldekideentzat une hunkigarrienetako bat izan zen hura. Aurrerago, Portobello Bones eta Sleepers taldeekin ere aritu ziren zuzenean, baina taldea ez zen erabat finkatu Aida Torres bateria jotzailearekin laukotea osatu arte. Bi bateriarekin jotzeko ideia modu naturalean sortu zen, entsegu lokalean bi bateria zeudela aprobetxatuz probatzen hasi baitziren.\nIvan Zabalegi, Aida Torres, Karlos Osinaga eta Javi Manterola (2002).\nFermin Muguruzarenbitartez, Esan Ozenki diskoetxeak lehen diskoa grabatzea proposatu zien. Ezarian(Esan Ozenki, 2000) Fugazi, Shellac eta Slint taldeen eraginpean osaturiko lana izan zen, diseinu erakargarriz aurkeztua. Taldearen ezaugarri garrantzitsuenetakoa agerian gelditzen da disko horretan: tentsio eta intentsitatez gainezka dauden kantuak sortzeko gaitasuna, Karlos Osinagak erraietatik abesteko duen erak areagotua. Bi bateriek soinu berezia eta zuzenekoetan presentzia izugarria ematen diote taldeari, talde gisa konpenetrazioa handituz. Diskoak oso harrera ona izan zuen zenbait musika aldizkaritan (Mondosonoro, Rockdelux), urte hartan Espainiako Estatuan kaleratutako onenen artean aukeratu baitzuten. Halaber, Anari, Lisabö eta Dut taldeek egindako bira urteko onena izan zen, azken aldizkari horren arabera\nBi urte geroago, Egun bat nonahi (Acuarela, 2002) kaleratu zuten, hiru abestiz osaturiko EPa. Taldea Aida Torresek, Karlos Osinagak, Maite Arroitajauregik (biolontxeloa; Mursego), Ivan Zabalegik, Martxel Mariskalek (Beti Mugan taldean aritutakoa, eta hitzen egilea) eta Javi Manterolak osatu zuten. Donostiako Plaza jaialdiaren enkarguz prestatutako ikuskizun baterako sortutako musikaren zati bat jaso zuen taldeak lan horretan. Handik gutxira, Javi Manterolak taldea utzi zuen, eta Amodio izeneko proiektua sortu zuen, Aurelien Rotoreau belgikarrarekin batera. Gitarrak eta sanplerrak erabiliz, ia guztiz instrumentala zen disko bat grabatu zuten, Amodio Vol. 1 (Metak-Pil Pil Sessions, 2004).\nBitartean, Lisabö isilaldi luze batean murgildu zen. Azken emanaldia Kashbad taldearen agurreko biran eman zuen. Manterolak taldea utzi eta gero, Lisabören etorkizuna ez zegoen garbi. Hala ere, bi taldekide berri zituela, Ion Yugeros (baxua) eta Eneko Aranzasti (gitarra), 2005. urtean itzuli zen, beste lan batekin: Izkiriaturik aurkitu ditudan gurak (Metak-Pil Pil Sessions). Desioaren gaineko disko kontzeptual horretan -hitz gehienak Martxel Mariskalek egin zituen-, gustuko zituen hainbat talde eta abeslarirekin lan egin zuen Irungo boskoteak: Experience, Akauzazte, Manta Ray, Anari, Xabi Erkizia, Kahrlo Desastre… Baina zuzenekora eramateko zailtasunak zirela medio, taldeak ez zuen diskoa aurkezteko emanaldirik eskaini. Tarte horretan, berriz, Mikel Laboaren Xoriak 17 diskoan (Elkar, 2005) parte hartu zuen, Orduan kantuan hain zuzen.\nKarlos Osinaga, Ion Yugeros, Ivan Zabalegi, Eneko Aranzasti eta Javi Manterola (2007).\nLau urtez kontzerturik eman gabe igaro ostean, 2006ko abenduan itzuli ziren zuzenekoetara, DurangokoPlateruena kafe antzokian, berriz ere Javi Manterola taldean zelarik. Haatik, Aida Torresek taldea utzi behar izan zuen, osasun arazoak zirela medio. Orduan, Eneko Aranzasti jarri zen baterian. Bi hilabete geroago, Ezlekuak (Bidehuts, 2007) kaleratu zuten. Metak diskoetxea itxi ostean Lisabök berak, Anari, Hotel eta Inoren Ero Ni taldeekin sortutako Bidehuts plataformaren lehenengo ekoizpena izan zen Ezlekuak. Creative Commons lizentziapean argitaratu zuten, CD eta binilo formatuetan. Aurrekoetan bezala, Karlos Osinaga arduratu zen grabazioaren arlo teknikoaz, eta kantuen hitz guztiak Martxel Mariskalek egin zituen. Berriz ere oso kritika onak jaso zituen Lisabören lan berriak: Entzun! aldizkariko erredaktoreek 2007ko diskorik onena aukeratu zuten Ezlekuak; Bartzelonako Rockdelux aldizkariak Espainiako Estatuan kaleratutako urteko diskorik onenetan bigarrena zela iritzi zion, eta haien zuzenekoa urteko onena.\nGasteizko Azkena Rock jaialdian, 2012n. (Raul Bogajo / Argazki Press)\nBartzelonako Primavera Sound jaialdian, Madrilen eta Sevillan aurkeztu zuten diskoa, Euskal Herriko hainbat lekutan ez ezik. 2008ko abenduan agurtu zuten Ezlekuak diskoko bira, Irungo Tunk aretoan. Aldi berean, Inoren Ero Ni taldearekin partekaturiko single bat kaleratu zuen, “Denboraren artaziak” kantuarekin. Hilabete batzuk geroago, Ion Yugerosek taldea utzi zuen eta 2010eko martxoan Xabier Zabala kide berria hasi zen taldearekin entseatzen.\nTaldearen hurrengo diskoa 2011. urtearen amaieran heldu zen. Animalia lotsatuen putzua-k (Bidehuts) sei kantu biltzen ditu, eta taldearen orain arteko diskorik muturrekoena da, bost musikariek zuzenean “disfrutatzeko” egina. Berriz ere Martxel Mariskalek sortu zituen kantuen hitzak. Diskoak kritika ezin hobeak jaso zituen kaleratu orduko musika aldizkari espezializatuetan eta hainbat blogetan. Rockdelux aldizkariak urteko diskorik onena aukeratu zuen Espainiako Estatuan egindakoen artean.\nDurangoko Liburu eta Disko Azoka-ren barruan kontzertu bat eskaini ostean, 2012ko otsailean hasi zen Lisabö diskoa zuzenean aurkezten, Gasteizen, Donostian, Tolosan, Pontevedran (Galizia) eta Bartzelonako Primavera Sound jaialdian, besteak beste. Kontzertuotan seikote gisa aritu zen Lisabö, Joseba Ponce (Dut, Kuraia) taldearekin baxua jotzen hasi baitzen. Birako azken kontzertua 2013ko apirilaren 27an eman zuten, Bilboko Kafe Antzokian.\nGoiko lerroan, Karlos Osinaga, Eneko Aranzasti eta Xabi Zabala. Behekoan, Martxel Mariskal, Ivan Zabalegi eta Javi Manterola. (Galder Izagirre)\nLisabötik kanpo, Karlos Osinagak soinu teknikari eta ekoizpen lanak egin ditu beste talde askoren diskoetan: Askatu korapiloa (Dut), Zebra, Irla izan (Anari), Jaio.Musika.Hil (Berri Txarrak), Begura (Miztura), Doppler (12Twelve), More Light (Nisei), Pleistozenoko astelehenak (Jupiter Jon)…\nTestua: Xabier Doncel\nOroimenik gabeko filma\nEz zaitut somatu iristen\nGordintasunaren otordu luzea\nLaztan isilen deiadarra\nSekulan etxean izan ez\nHazi eskukada II\nArdoa eta odola I (zubipean)\nDe quoi teneir jusqu'à demain matin\nEl adiós que se queda\nVieillard au soleil\nArdoa eta odola II (zigarroak lokatzetan)\nAhora canción rota\nArdoa eta odola III (desioaren aztarna)\nToulouse vs. Tolosa\nNarrazti gizakiaren sehaska kanta\nHemen naiz, ez gelditzeko baina\nEz nago maitatzeko prest\nIdeiak itotzen dira\nZer egiteko gai gara?


Amets Arzallus, taliban koherentea — Eibar.ORG | Eibarko peoria\nHemen zaude: Hasiera / Blogak / Eibartik / Amets Arzallus, taliban koherentea\nAsier Sarasua 2013/04/02 20:35\nBertsolari lapurtarrak hitzaldi eder bi bota ditu azken 10 egunotan. Lehena Korrikaren amaieran; eta azkena asteburuan Itsasun, abertzaleon inkoherentzia linguistikoa salatuz.\nEuskararentzat arnasguneak aldarrikatzen diren garai honetan, Amets Arzallus bera bilakatu da arnasgune horren lekuko. Ez du beste munduko ezer esan lapurtarrak (euskaldunok euskaraz egin beharko genukeela, eta kitto), baina gaur egungo abertzaletasunaren baso diglosiko asimilatuan haize freskoa izan dira egunotako bere hitzak.\nDuela 10 egun, Korrikaren amaieran, hitzaldi ederra egin zuen, esaldi bikain batekin burutua: "Herri hau euskaraz pentsatuko dugu, edo ez da izanen" (hemen bideoa).\nBigarrena asteburuan izan da, Itsasun, Enbataren 50. urteurrena ospatzen zen Aberri Egun bezperan (kronika Berrian. Oraingoan sakonago mintzatu da eta hitzaldi ederra bota zigun han geudenoi. "Badira sobera ulertzen ez ditudan gauzak" hasi zen, ondoren gehitzeko "abertzaletasunak ez du euskararen gaia serioski hartu. (...) Kontra egiteko gai gara subprefetari, poliziei, lege arrotzei, estatu bati, biri... guztiei kontra egiteko gai gara, gure buruei izan ezik". Politikariak izan ziren hitzaldiaren abiapuntu, baina abertzale guztiak zituen jomuga.\nEsaldi borobil batekin ere burutu zuen hitzaldiaren lehenengo zatia: "Batzuk diote integrista bat naizela; taliban ere entzun izan dut. Ez nekien hemen koherente izateari 'talibana' esaten zitzaionik".\nOndoren, hitzaldiaren bigarren zatian, berebereak ekarri zituen gogora, izenik ere aitortzen ez zaien herria, eta analogia eta lotura politak egin zituen euskararekin eta Euskal Herriarekin.\nLehenengo zatia Euskalirratiak.info webgunean jarri dute goizean, eta irudi batzuk gehituta, Youtubera igo dut. Hemen:\nAzken batean, euskaldunak garela eta euskara dela gure hizkuntza. Baina diskurtsotik haratago, praktikan ere erakutsi behar dugula hori, koherentziaz.\nLarunbat iluntzean, behin Itsasuko ekitaldia amaituta, ondo-ondoan izan nuen Amets. "Bikain Amets" esan nahi izan nion, baina ez nintzen ausartu. Gaur damu naiz. Horregatik, gaur hemendik, nire "bikain Amets!"\nEGUNERAKETA: Ametsen hitzaldi osoa, berebereak barne, Euskalirratiak.info webgunean.\nNik ere, ahal dudano segituko dut berebere euskalduna izaten, munduari marmarrean.\nEGUNERAKETA 2: Ametsi elkarrizketa Faktoria irratsaioan, gai guzti honen inguruan:\nEguneraketa 3: Lagun baten lagun batek Itsasuko testua bidali dit, Ametsek irakurritakoa (bi zatiak). Hementxe:\nBadira gauzak ulertzen ez ditugunak, edo bederen, ulertzen ez ditudanak. Itsasuko harrian, Enbataren oinarrian, ez da frantsesezko hitzik ikusten, har ezazue azken Enbata aldizkaria, aski lan izan dut hitz bat atxematen euskarazkoa. Min eginen die batzuri, eni ere mingarri zait, iruditzen zait 50 urtetan abertzaletasunak ez duela euskararen gaia serioski hartu. Militante abertzale engaiatu ainitz entzun izan dut ene inguruan, bai eta politikariak, frantsesez.\nEz dut sekula ulertuko, nola hizkuntza bat transmititzeko bideak zabaltzen hainbeste eman duen jendeak hain indar guti duen gero erabilerarako. Nola gizarteko diglosia bat uzkaltzeko dena emateko prest den jende bera gero hain ez gai den bere baitako diglosia iraultzeko. Nola euskara hain gartsuki aldarrikatzen duen jendea gero frantsesez mintzo den.\nEuskaldunak izan nahi dugu, frantsesez biziz. Errexago zaigu ainitzez. Kontra egiteko prest gara; suprefet harro bati, hezkuntza eredu frantses bati, hizkuntza politika jakobino bati, poliziari, intelektualen teoria chobinistei, lege arrotzei, burokrazia administratibo amaigabeari, gure poltsiko hutsei, estatu oso bati, biri, kontra. Gure buruari izan ezik. Gure baitako karriketan ez dugu manifestatuko. Ministroekin hitz egitera eseriko gara, presidentearekin behar baldin bada, baina gure buruarekin ez dugu aurrez aurre jarri nahi. Ez gara hainbestetaraino apalduko!\nAlta, hizkuntzak ardazten du ene izatea eta ene herria ardatza hautsirik daraman gurdi bat da, okerrena da, ez dudala nik konpontzeko borondate handirik ikusten bazterretan. Batzuk diote, hizkuntzaz ari naizelarik, integrista bat naizela, talibana ere entzun izan dut, ez nekien hemen koherentea izateari talibana esaten zitzaionik. Bada, talibanen lurraldera pusa nautenez, Afrika iparraldean zehar kasik haraino zabaldua den berebere herriaz nahiko nizueke hitz egin, frantsesez berbère deitzen den horretaz. Ea koherentzia ariketa bat egin dezagun balio duen bederen.\nGuri ikastolan erakutsi ziguten gu euskaratik heldu ginela, baina ez genekiela euskara nundik heldu zen. Filologoak eta genealogistak lanean ariko dira, gure izateari karbono frogak eginez, eta horiek lanean ari diren bitartean pentsatzen dut libre izanen dugula hitz joko batzuk egitea, ez?\nHitz jokoak esan dut, hitzekin egin daitekeen joko bat baita, bere sabel semantikoa ireki, eta labirinto historiko horretan barna zure izatearen bila nekatzea. Hitzak aztarrika ibiltzeko dira, eta arkeologia linguistikoa jolas polita da, seinale du, denbora fite pasatzen baita.\nHala, deserriko behelainoetatik iritsi zen liburu batek lagundurik, saiatuko naiz esplikatzen euskaldunak zergatik garen berebereak.\nBereberea ez da, izatez, izen bereberea. Bere burua izendatzerik ez duena baino zapalduagorik ez da; autodeterminazioak baino lehen behar luke autodenominazioak, horra euskaldunak berebere egiten gaituen lehen pista. Gu ere munduarentzat bask gara, ez gara euskaldunak, amazighak ere ez dira amazigh, berbère baizik. Eta horra, esplikatuko dizuet, berbére edo berebere hitz hori nundik datorkeen.\nArrotzak euskaraz ere badu bere istoriotxo okerra, hitzak berak ez dio harrera berorik egiten kanpotik heldu denari, deserria beti da harri hotza. Greziarrek “barbaroi” hitza asmatu zuten arrotzarentzat, eta hitzak salatua utzi zuen haien beldurra; hala arrotz izendatzeko inor, zerk zituen bada ikaratzen greziarrak? Ez azal kolore gaztainezkoak, ez begien forma bitxiak, “barbaroi” hitza bar-bar onomatopeiatik sortua daiteke menturaz, eta bar-bar da zakurrak bezala mintzo den hura, ahoskatu gabe ari dena, barbaro da elbarritasun berbal bat duena, ulertzen ez den hura, eta haren berbaroa, horra non hasten den arrotzaren territorioa. Baina nor da bietan barbaroen? Bar-bar era horretan airostasun osoz komunikatzen den jendea, edo hura aditzeko gai ez dena? Eta hargatik barbarotzat duena, beti bestea... nor da bietan barbaroen? Hori da nehoiz greziar zilbor haundiak konprenituko ez duena, ez eta erromatarrak ere, Afrika iparralderaino eraman baitzuen barbaro hitza, Erromak zuen eraman beraz, greziarrei harturik, bere menpeko territorioak markatzeko arma bailuen; han barbaro herria, latinez konprenitzen ez zuen jendea bizi zen lurra. Berberia izena jarri zioten itsas ertz hari. Hangoak dira berebereak. Konkistatzaile arabiarrek al bar-bar deitu zioten zerumuga hari, eta haien mintzoari al barbariia; arabieraz ere berberat aditzak “modu ulertezinean hitz egin” edo “marmarrean aritu” adierazten baitu; are latzago, marmartiak, mesfidantzaz armatuak, haiek gainera.\nHorra nola garen gu ere berebereetarik. Gure burua izendatzeko lizentziarik ez, eta berbakera zakar ulergaitzeko herria, gure artean ere ezin aditu, barbaroak, hemen ere, barra-barra.\nGenealogistek lanean segituko dute, eta deskubrituko dute, agian, egun batean, amazighak gure ahaideak direla, edo gu haietarik, edo ez garela ere badaiteke, nahiz denak Afrikatik heldu garen, omen, segi dezatela lanean genealogistek, presarik gabe. Ez dut nik horren beharrik, lotura mitokondrialik gabe ere, defendatuko dut gure berbére-tasuna. Eta erderaz ere eginen dut ulertzen ez nauen jende jantzi horren aitzinean, ene gizakitasunaren froga emanez, baina ahal dudano segituko dut berebere euskaldun bat izaten munduari marmarrean.\nZeren eta munduari bere zilborretik begiratzen dion jendeak ikara berdinetan segitzen du, ez du beltzak ikaratzen, ez du ikaratzen begi zapalak, ikaratzen du gure berbak, gure hitzak.\netiketak: euskara, diglosia\nALOTS GEZURAGA dio:\nAupa Asier, gorantziak Serafin (nik ere hori bera pentsatzen nian...)\nPozik ikusi dut hain esaguratsua zen hitzaldi-poema horri egindiozuen tokia zuen blogean. Ez dakit nahiko duzuenez, baina jakinik ere idazkiak ez duela nehundik ere ordaintzen ez giroa, ez Ametsen doinu eta sentimendua, iruditzen zait testua bera ere interesgarria dela. Ametsek berak igorririk eskuratu dut testu osoa. Hala nahiz geroz bialiko dizut gogotik.\nAgur bero bat Baionatik\nHona nire aldetik ere "Bikain, Amets, bejondeiala!!" ozen-ozena eta bihotz-bihotzez. Ametsena entzunda gogora etorri zitzaidan Hego Afrikar ekintzaile sutsu Steve Biko (https://en.wikipedia.org/wiki/Steve_Biko) zenaren esaldi sendo eta argigarri hura: "zapaltzailearen armarik eraginkorrena zapalduaren burua da". Jakingo ahal dugu barne borroka hau, borrokarik garratntzitsuena eta gainontzeko guztien oinarria den hau irabazten? Baietz espero dut, edo desiatzen dut bederen.\nEskerrik asko bideoagatik, Asier, eta den-denoi ondo bizi eta eutsi goiari!\nLatz hitzetan eta esanahiean.Zintzoki bota dituan hitz hauek baditek belarri askoren beharra.Imperioen erru bakartzat euskara ez erabiltzearena duten belarri horiek.Askotan ez gaituk konturatzen geure bihotz onak bazterrarazten dikela euskararen erabilera.Taldean 10 lagun bagaituk eta batek ezbadik euskaraz jakinen beste bederatziek bixotz onez erdarari ekiten zioagu.Euskara erabilarazi beharrean ez dakien horri.Beraz geure barnean dela hizkuntza beraren etorkizuna ahazturik.\nKohereteak izaten ahalegintzen bagara, integristak.\nEta gauza bat aldarrikatu eta beste bat egiteari zelan deitzen zaio?\nGeure buruaren aurka borroka gaitezen hipokrisia bertan behera utzita!\nZein da euskaltasunaren indikadorea euskaldunon hitza ala mintzoa? Sakonago, barnean begiratu behar dugu, bi hots entzun. Zergaitik hitz egin euskaraz? Zerk bultzatzen gaitu hizkuntz batean ala bestean berba egitera? Koherenteak bagara, euskaldunon eleanitzak, horixe da euskaldunon hizkuntza eta mintzoa. Guk ahal dugu nahi dugun hizkuntzatan, askatasuna jakintasunean datza. Inoiz ez nintzake harrotuko nire 3 urteko semea elebakarra izateaz... horixe da penagarria. Gora euskaldunon bihotzaren handitasuna, bertan datza gure aberria! Vivan los vascos que sienten Euskal Herria en su corazón. Vivent les basques qui ont la patrie gravée sur le coeur. Eta orain... jarrai dezagun lanean. Besarkada\nEuskaltzale guztientzat eta bereziki Artizarrentzat, zuretzat erantzuna.\nPertsonak dira eleanitzak ez herriak. Ez ditzagun beraz kontzeptuak nahastu.\nIraganak gure ohituretan indar handia du. Nahiz eta iragan hori bizi ez izan batzuetan sinestezina duen indarra dauka. Orain arte leku askotan euskera baserritar ezjakinen hizkuntzatzat hartzen zen eta horrek nonbait putzu sakon bat dauka euskaldun askoren barnean, askotan era inkontzientean bada ere.\nAspaldi gartzelan dagoen Otegi, Arzalluz (zaharra), ELAko batzuk, LABekoak, ni neu, agian zu zeu… euskararen aurka egin dugu, batzutan. Nahita edo nahi gabe.\nOtegiren kasuan bere autobiografia gaztelaniaz euskerako bertsioa baino lehenago atera zuelako. Arzalluzen kasuan biografia gaztelania hutsez dagoelako.\nBeste kasuetarako orain dela hilabete bat inguru gertatutako anekdota aipagarri bi besterik ez ditut kontatuko.\nLABeko idazkari nagusia, Ainhoa Etxaide, bere neskalagunarekin zegoen umeen ikuskizun batetan neskatxo batekin. Ikuskizuna euskaraz zen eta bi nagusiek euskaraz hitz egiten zioten 7 urte inguruko umeari. Bitartean beraien artean gaztelaniaz barra-barra hitzegiten zeuden.\nELA sindikatuko buruzagi bat den Mikel Noval Bilboko Alondegiko edo Alhondigako igerilekuetan. Bere 6 urte inguruko alabarekin zegoen aldageletan. Alabari: “Sartu arropak poltsan eta goazen igerilekura… Bueno, eso también… no olvides el gorro…” eta gaztelaniaz etengabeko esaldiak esaten. Eta alaba, jakina, gaztelaniaz erantzuten.\nGaztelaniaz dioten moduan: “Es lo que hay”. Hau da bizitza publikoko eta sindikatu abertzale batzuen partaideek duten koherentzia. Beraiek bezelako milaka abertzale euskaldunek horrelako eredu penagarria dira (gara?) hurrengo (eta gaur eguneko) belaunaldientzat.\nNi neu eta Ametsek dioenarekin guztiz ados banago ere kontradizio batzuk baditut: kostata euskaldun sendagileak lortu ditugunean, ni ezagutzen dudan erdaldun sendagile jatorrarekin gustora nabil eta agian okerragoa dena, gure eskubidea (eta moralki betebeharra den) pediatra euskalduna eskatu beharrean, gustora gaude gure alaben pediatra erdalduna baina oso jator eta profesionala denarekin. C´est la vie.\n“English came, Irish went. If Irish is to come, English must go” esaten zuten irlandar abertzale askok independentzia lortu baino lehen.\nGure kasurako “Gaztelania eta frantsesa etorri ziren eta euskara joan, euskara etorriko bada, gaztelaniak eta frantsesak alde egin beharko dute. Bai, horrela. Eta horrela egin behar da, pausoka baina irmo eta sendo. Gauzak argi esanez. Belaunaldiz belaunaldi. Euskara lehenetsiz eta gaur egun euskararekiko hizkuntza etsaia ez den ingelesa bigarren hizkuntza moduan erakutsiz.\nHizkuntzen borroka honetan (askotan borroka delako, era gogorrenean esanda), horrela egin zuten besteak beste Finlandian (suedieragatik desagertzearen arriskupean zegoenean), Quebec-en (Ingelesaren mehatxupean zegoenean), Frandian (frantsesaren mehatxupean zegoenean) eta Estonian (errusiaren mehatxupean zegoenean). Horrela egiten hari dira Katalunian ere bai.\nKontua ez da berria, Txillardegik, Txepetxek, David Cristalek esaten zuten.\nKonturatu baino lehen, munduko 6000 hizkuntzetatik 3000 bakarrik geratuko dira.\nMende honetan geratuko diren hizkuntzetatik, lehenengo10 super hizkuntza boteretsuenen artean gaztelania eta frantsesa egongo dira.\nEta Euskal Herrian? Amets Arzallus bezelako “Taliban” gutxi batzuk, 5000? 10.000? agian 20.000? asko dugu esateko eta egiteko 3 milioi biztanleko herri honetan.\nArtizarrek dio “Guk ahal dugu nahi dugun hizkuntzatan, askatasuna jakintasunean datza” baina gauzak ez dira horrela. Eleaniztasuna opari bat da eta osasungarria. Baina Euskal Herrian hizkuntza nagusia euskara behar du izan. Herri moduan eman behar den erantzuna, orain dela mende bateko irlandarren esaldiak laburbiltzen du, hori betetzean eta beraien inkoherentzian ez erortzean, jakina.\nEskerrik asko guztiei parte hartzearren eta zuen iritzia lagatzearren. Eta Xabier, testua bidaltzerik bazenu, hementxe bertan argitaratuko nuke. Eskerrik asko.


AURKEZPENA | Irurako Ikastola\nNahiz Irurako Ikastolak 1977ko irailean ateak zabaldu, atzean bazegoen kezka nagusi bat: herrian Euskara galtzen ari zela. Hori horrela izanik, Gazte Alaiak elkartearen inguruan herriko hainbat gurasok eta gaztek, gaiari heldu zioten. Aldez aurretik lokalak bilatu zituzten, finantziazio iturriak ere bai et erabat euskarazko heziketa eta, gainera, pedagogikoki berritzailea izatea zen helburua. Egoera ez zen samurra, urduritasunak lekua zuen, baina talde hartako kideei ilusiorik ez zitzaien falta, egungoei falta ez zaien bezalaxe, nahiz eta honek guztiak berekin lana eta lana dakarrela jakin, bai orduan eta bai gaur.\nApaizetxeko lokalean abiatu ziren. Handik urte gutxira, 1981ean, Hezkuntza Sailaren eskutik titulartasuna lortu eta ordura arte lortu gabeko diru laguntzak jasotzen hasi zen Ikastola. 1983an Ikastola izaten jarraitzeko erabakia hartu zen bailarako Ikastolekin batera. 1985ean, egungo Haur Hezkuntzako egoitzara pasatu ziren, ikastetxea eskola publikoarekin batera konpartitzen zutela.\n1986an eskola publikoa desagertu egin zen eta HH osoa gela batean eskaintzen zuen Ikastola zen Irurakoa. Gerora, Irurako Ikastolako haurrek Anoetako Herri Ikastolan burutzen zituzten ikasketak eta Tolosan ondorengoak.\nBegibistakoa da bi Ikastolen arteko harreman estua: administraria, proiektu pedagogiko berritzaile guztiak, ingeleseko klaseak, heziketa bereziko irakaslearen laguntza, jangela, eta abar.\nEzin ahaztu Irurako Ikastolak Anoetako Ikastolarengandik jaso izan duen babesa. Ildo horretatik, 1990-1995 urteetan Irurako eta Anoetako gurasoek kontseilu errektore bazela izatera iritsi ziren, bertako lehendakaria Irurakoa izan zelarik. 1994an bigarren gela zabaldu zen Ikastolan: 2-3 urtekoak gela batean eta 4-5 urtekoak bestean. Beraz, bi langile bertan zeuden.\n1996-1997an hirugarren gela zabaldu zen, hirugarren langilea hasi zen, beraz.\nHerri hazkundea begi-bistakoa zenez, bi Ikastolek, bi Udalek eta Partaidek (Irurakoak eta Anoetakoak) arazoari heldu zioten, herri bakoitzak bere identitatea mantentzea ezinbestekoa zela garbi zuten aipatutako lau taldek eta etapa berri bati ekin zitzaion.\n2003-2004 ikasturtean LHko 1 eta 2 gelak zabaldu ziren, berriro ere apaizetxean, horrela urtez urte LH osoa osatu arte. Egun esan daiteke 2 urtetik hasi eta 12 urte arteko hezkuntza eskaintzen duela Irurako Ikastolak.\nBitartean, forma juridiko berria eman zitzaion: kooperatiba integrala.\nLehen Hezkuntza osoa kokatzeko , administrazioak eraikin bat eskatu zigun eta beraz, 2007-08 ikasturtean egin genuen, 2008ko ikasturtean sartu ginelarik bertara.\nHonek zekarkien arazo ekonomiko handi honi aurre egiteko 2008. urtean Kilometroak festa antolatu genuen horretarako, Irurako herritarren eta bailarako Ikastolen inplikazioa ezinbestekoa izan zen. Eta emaitza berriz, oso ona.\nAipatu kooperatiba gurasoek, irakasleek, Udalak, eta ez-ohiko bazkideek osatzen dute, portzentaia jakin batzuetan beti ere. Egun, 230 ikasle ditu, 147 familia eta 17 langile. Gainera, eskola orduz kanpo kirol osagarriak ere antolatzen ditu. Ikastolaren proiektu pedagogikoak elkarlanari eta elkarrekin bizitzeari garrantzia ematen die. Hori horrela izanik, guraso eskola, euskarazko klaseak, bizikidetza plana, agenda 21, IKT antolatze-lanetan parte hartzen du, besteak beste.\n2017an, gure proiektuari amaiera emanez, HH eraikin berria egin genuen.


Buzkantzekin eta errezil sagarrekin sariak | GABIRIARRAK\nPosted: 2012/11/08 in Azokak, Ekonomia, Gastronomia, Lehiaketak, Nekazaritza\nEtiketak: agerreberri, beasain, buzkantzak, errezil sagarra, errezila, fruta, jesus mari deba, maria etxezarreta, sagarra, zumarraga\nJesus Mari Debak irabazi zuen, igandean, Zumarragako 30. Buzkantza Lehiaketa. Bederatzigarren aldiz gailendu da Legorburuko harakina Jose Maria Busca Isusiren omenezkoan. Ardi odolarekin eta gantzarekin egiten den mondeju beltzaren lehiaketa izaten da Zumarragakoa. Lau harakin profesionalek parte hartu zuten. Bien bitartean, Zumarragako Euskadi enparantzan artisau azoka egon zen; tartean Astiazaran baserriko Juan Elgarresta larruzko abarkak egiten aritu zen.\nBestetik, nekazaritza arlotik etorri den sari bakarra ez da buzkantzarena izan. Asteartean, Beasainen, udazkeneko azoka berezian Agerreberriko Maria Etxezarretak hirugarren saria jaso zuen errezil sagar lehiaketan. Beste lehiaketan, fruta eta barazkien bateratuan, gabiriarrek ez dute hiru sarietatik bakar bat ere eskuratu


Gorostola-Mendizabal eta Odriozola-Martija, bikote finalistak | El Diario Vasco\nZumaiaGorostola-Mendizabal eta Odriozola-Martija, bikote finalistak\nGorostola-Mendizabal eta Odriozola-Martija, bikote finalistak\nS.U. ZUMAIA. Jueves, 24 agosto 2017, 08:20\nGorostola-Mendizabal eta Odriozola-Martija bikoteek jokatuko dute gaur Itzurungo XII. Pilota txapelketako finala. Hauek izan ziren asteartean jokatutako finalaurrekoetako emaitzak: Gorostola-Mendizabal 22/ 9 Aizpurua (Oiartzabalen ordez)-Eizagirre eta Oliden-Antia 17/22 Martija-G.Iribar (Odriozolaren ordez).\nLehen partidan nahiko errez nagusitu zen Gorostola-Mendizabal bikotea. Aizpurua eta Eizagirrek 0-4 eta 1-5eko aldea berdintzea (5-5 eta 7-7), ez zuten inoiz markagailuan aurretik jartzea lortu. Tanto bateko aldearekin, 16-17 eta 17-18, 17-22ra jarri ziren.\nBigarren norgehiagokan berriz, pilotari bizi eta dotore emanez, ezin hobeto aritu zen Unai Antia atzelaria. Nekatuta ikusten zen eta ordura arte ez bezala, aurrekoadroetako pilotetara behar bezala iritsi ezinaz eta horrela 18tik 22raino. «Finalerako txartela lortuta, bikote lanak hobeto egin zituzten Joseba Martija eta Ander Odriozolaren ordez jokatutako Gorka Iribarrek», dio Jexux Iribar Olaldek.\nBeraz gaur, 18:00etatik aurrera, Oliden-Antia eta Oiartzabal Eizagirre bikoteek hirugarren eta laugarren postua erabakitzeko partida jokatuko dute. Ondoren, Gorostola-Mendizabal eta Odriozola-Martija bikoteek txapel preziatuaren bila lehiatuko dira.\nCampaña de crowdfunding para el concierto de Sapere Aude Sinfonietta\nRéplica exacta de un icnofósil encontrado en el flysch\nNuevo parque de huertas en Basusta para el uso y disfrute de los zumaiarras\nBurgosera eta Kantabriara irteera Indamendirekin\nOikiako historia bizia\nBarruetabeña eta Osak Munduko Kopa jokatuko dute Portugalen\nOikiako San Bartolome jaiak ospatuko dira gaurtik La Pulga llevará su espectáculo de flamenco al Camping


Sardarak irabazi du Euskal Herriko Pintxo Txapelketa : Bidasoko Hitza\nSardarak irabazi du Euskal Herriko Pintxo Txapelketa\nDonostiara mugitu da aurten Hondarribiko Ostalaritza Elkarteak antolatzen duen ekitaldia, baina lehen aldiz bi sari nagusiak Hondarribira etorri dira.\nSan Pedro kaleko Sardara tabernak irabazi du XI. Euskal Herriko Pintxo Txapelketa\nHondarribiko Sardara tabernako Gorka Soutok eta Martin Merinok irabazi dute aurten Donostiako Kursaal Jauregian egin den XI. Euskal Herriko Pintxo Txapelketa. Barbalada pintxoa prestatu dute aurten Sardarakoek eta epaimahaiaren arabera, hori izan da finalisten artean onena. Atzo izan zen finala eta Souto eta Merino ez ziren izan Hondarribira saririk ekarri zuten bakarrak. Gran Soleko Bixente Muñozek eta Erika Medinak bigarren saria irabazi zuten, eta Danontzateko Gorka Irisarrik berrikuntzaren saria. Lehen aldiz txapelketako bi sari nagusiak herri berera joan dira. Txapela, Ramon Rotetaren Pintxo eskultura, Amstel Ororen urrezko orratza, Makroren 500 euroko txekea, diploma eta 3.000 euro. Hori guztia irabazi du Sardarak. Ez da harritzekoa irabazle izan zirela jakin eta gero azaldu zuten poztasuna: “Eskerrak eman besterik ezin du egin, sariagatik eta suposatzen duenagatik, esfortzu handia egiten ari garelako eta talde guztiarentzat poztasun handia delako”. Bakailaoa da Barbalada mokadutxoaren osagarri nagusia. Izan ere, hiru textura desberdinetan eginiko bakailaoa erabili zuten Sardarakoek pintxo txapelduna sortzeko: azal kurruskaria, tenperatura txikian lauzatutakoa eta brandada. Lagungarri gisa, hiru saltsa: keztatutako mahonesa bat, baratxuri beltz aliolia, eta piper gorri, lima eta txiledun mermelada bat. Lehen sariaz gain, Mandragora Estudioak ematen duen Pintxo Estetikoenaren Paradores Saria ere irabazi zuten Soutok eta Merinok. Hala, aurtengo ekitaldia laburbilduko duen Pintxos 2017 liburuko azaleko irudia Sardarako Barbalada pintxoaren argazkia izango da. Hiru sari Hondarribira Hondarribitik kanpora egin da aurten Euskal Herriko Pintxo Txapelketa, baina Hondarribira etorri dira sari nagusiak, lehenaz gain, bigarrena ere bai. Aurreko ekitaldietan sari gehen pilatutako establezimendua Gran Sol da eta aurten beste sari bat irabazi du Bixente Muñozek, oraingoan Erika Medina alboan zuela. Laranja-saltsan egindako ahate lingotea aurkeztu dute aurten, eta bigarren sariaren diploma eta 2.000 euro irabazi dituzte. Horrez gain, pintxo herrikoiaren saria ere irabazi zuten. Eta Hondarribiko beste sariduna Denda kaleko Danontzat Gastrotekako Gorka Irisarri izan zen, Sardinatraka pintxoa aurkeztuta. Biarritz Kitschek emandako berrikuntzaren saria irabazi du Danontzatek eta pintxoentzako ontziteria pertsonalizatua jasoko du horri esker. Epaimahaiak finaleraino iritsi ziren hamar lehikideen maila altua nabarmendu zuen, eta denentzat hitz politak izan zituen. Mahaiburu gisa aritu zen Bartzelonako Moments jatetxeko sukaldari Raul Ballamen hitzetan, “aurkeztu diguten guztiaren atzetik dagoen lana eta parte hartzaile guztien miniaturazko sukaldaritzaren garrantzia nabarmendu behar da”.\nXI. Euskal Herriko Pintxo Txapelketa. Saritu guztiak\nLehen Saria: Gorka Souto eta Martin Merino. Sardara (Hondarribia), Barbalada pintxoagatik. Txapela, Ramon Rotetaren Pintxo eskultura, Amstel Ororen urrezko orratza, Makroren 500 euroko txekea, diploma eta 3.000 euro.\nBigarren Saria, Eusko Jaurlaritza Saria: Bixente Muñoz eta Erika Medina. Gran Sol (Hondarribia), Laranja-saltsan egindako ahate lingotea. Diploma eta 2.000 euro.\nHirugarren Saria, Gipuzkoako Foru Aldundia eta Donostiako Udala Saria: Koldo eta Iñigo Kortabitarte. Kobika (Durango), Perretxikodun Lumagorri kizkurra pintxoagatik. Diploma eta 1.000 euro.\nEpaimahaiaren Aipamen Berezia: Mikel Fiestras. La Regadera (Gasteiz), Txi-txa-rro pintxoagatik.\nArdoarekin hoberen uztartzen den pintxoari Coto de Rioja Saria: Roberto Vega, Giroa (Ermua). Giroa saiheskia pintxoagatik.\nGaragardoarekin hoberen uztartzen den pintxoari Amstel Oro Saria: Koldo eta Iñigo Kortabitarte. Kobika (Durango), Perretxikodun Lumagorri kizkurra pintxoagatik.\nBakailaoarekin egindako pintxo onenaren Giraldo Saria: Hector Cabello. Cafe Oquendo (Donostia), Flysch, itsaso pareko irrista pintxoagatik Pintxo estetikoenaren Paradores Saria: Gorka Souto eta Martin Merino. Sardara (Hondarribia), Barbalada pintxoagatik.\nPintxo herrikoiaren Kutxabank Saria: Bixente Muñoz eta Erika Medina. Gran Sol (Hondarribia), Laranja-saltsan egindako ahate lingotea pintxoagatik.\nBerrikuntzaren BiarritzKitsch Gastro Saria: Gorka Irisarri. Danontzat (Hondarribia). Sardinatraka pintxoagatik.


Argia, 1935-11-23 | Erlijioa - Ekitaldiak | Argia, 1935-12-22\nErlijioa - Ekitaldiak / Erlijioa - Kongregazioak / Gizartea - Bataioak / Gizartea - Joan-etorrian / Gizartea - Gaixoaldiak / Kazetarien artekoak / Politika - Ekitaldiak\nEusko anaitasuna gure arteko jaialditxoetan bai azaltzen dala. Sabin gure irakaslearen egun gogoragarri abetan egin diranak, erri bata besteakin batu eta anai lokarriak maitekiro estutzeko izaten dira.\nAla guretzat igandekoa. Altzola'ko gure auzo anaiak, Sabin'en urte urrena zuten. Deiari ezin entzungor egin eta an giñan Mendaroko ta Elgoibar'ko anaiak Altzolarrakin batean. Gure eliz egin bearrak egin eta anai arte atsegiña igaroaz, goiz egun bat geiago Aberriari eskeñi. Eta bai altzolarrak ondo artu giñuzela! Eskerrik asko, anaiak.\n—Sorkunde egun ederra degu. Euzko biotzen kutuna Ama Sortzez Garbia. ¡Goratu dezagun gure Amatxo! eta otoi erregu zaiogun arren bere seme zintzo iraun dezagun.\n—Luistar anaiok! gure Jaun artzea degu, eta dan danok azaldu gaitzela.\nAma maite, txit laztana\nPozkiro gatoz zugana,\nItzuli, arren gu gana,\nSabin aldez.— Juan dan igandian Altzola'ko abertzaleak eraldu zuten Sabin aldezko jaupan emendik ere jende asko juan zan Altzola'ko uritxo pollitera; ondo artu zituela ta pozik etxeratu ziran.\nAgurtu.— Eizmendi'tar Iñaki «Basarri» idazle ta bertsolaria emen agurtu degu.\n—Errenderi'tik Iturrino'tar Rafael mutrikoarra; urrenguan asti edo denpora geiagokin etorri.\nEuskel izena.— Iriondo'tar Joxe Mari eta Garate'tar Maria'k izan duten alabatxua Miren Arantzazu izenarekiñ ugutzatu dute. Zorionak.\nOsakuntza.— Gorostiza'tar Gillerma «Aixerixa» idazle zintzoaren emaztia egun auetaku baten Donosti'ra juatekua da osakuntza bat egiteko asmoz. Lenbailen osasuntsu etortzia nai genduke.\nBederatziurrena.— Urtero bezela Ama Sortzez Garbiaren bederatziurrena egiten ari gera gure eliz nagusian.\nPoxpolin.— Il onen amabosterako gure artian izango omen degu «Poxpolin» ta elgoibartarrak arrera ona egin biar diogu ain bearreko zaigun aldizkari oni. Abertzalea bazera, euskotarra bazera, erosi «Poxpolin» ta zure lagunei ere erosi azi.


Bozkatze fasea hasi da Partaidetzazko aurrekontuak prozesuan — Oñatiko udala\nBozkatze fasea hasi da Partaidetzazko aurrekontuak prozesuan\n38 proposamenetatik 10 bozkatu behar dira, urriaren 31ra arte\n2019 eta 2020 urteetako udal aurrekontuetan 500.000 euro zertan inbertitu erabakitzeko partaidetza prozesua azken fasera iritsi da, bozkatzeko fasera. Maiatzean jaso ziren 376 proposamenak filtro ezberdinetatik pasa dira: errepikatutakoak kendu, udal eskumenekoak ez zirenak baztertu, herritarrek markatutako lehentasunen arabera baloratu eta proposamenen bideragarritasun teknikoa ikusi da. Bozkatze faserako 38 proposamen geratu dira.\nPartaidetzazko aurrekontuak prozesua udalbatza osatzen duten bi taldeen adostasun politikoz abiatu zen eta hala iritsi da bozkatze fase honetara, gaur egin den prentsaurrekoan azpimarratu denez.\nBozketa fasera iritsi diren 38 proposamenen artean herriko irisgarritasuna hobetzeko neurriak nagusi dira, herriko toki desberdinak irisgarriago egiteko proposamenak 12 baitira. Ekipamendu berriak jartzeko 10 proposamen daude eta azterlanak edota formakuntza saioak egiteko 9. Gainontzekoak, ingurumena edota jardunaldien antolaketarekin zerikusia dute. Aurrekontuari dagokionez denetarik dago baina askok 80.000 €ko langa gainditzen dute. Prozesu honetan 80.000 –120.000 € arteko bozka gehien jasotzen dituzten bi proposamenek soilik egingo dute aurrera. Baina horiek, herritarren bozka bidez zehaztuko dira. Bozkatzeko epea zabalik dago urriaren 31ra arte. Parte hartzeko oinarrizko bi baldintza bete behar dira: 16 urte beteta izan eta Oñatin erroldatuta egotea. Oinarri horiek egiaztatzeko, datu pertsonalak ematea eskatuko da.\nBozketa lau modu daude: Kontzejupetik aldizkariarekin batera etxeetara banatu den esku-orria bete eta udal eraikinetan dauden postontzietan utzita, internet bidez, udaleko webgunean partaidetzazko aurrekontuak atalean sartuta, urriaren 15ean udaletxean egingo den aurrez aurreko saio informatiboan edota herriko hainbat txokotan egingo diren erakusketa eta postontzi ibiltaria kale ekimenera hurbilduta. Herritar bakoitzak aukeran ematen diren proposamenetatik 10 hautatu beharko ditu, gutxiago edo gehiago markatuz gero bozkak ez du balioko.\nParte hartzea dela gogoratu dute gaurko prentsaurrekoan berba egin duten politikari eta teknikoek eta herritarrak hartara animatzen dituzte. Fase honetan bozka gehien lortzen dituzten ekimenak 2019 eta 2020ko udal aurrekontuetan txertatuko dira, urteko 250.000 euroko partida osatu bitartean.


Itsuentzako eskubanda berritzaileak Sustatu.eus - Teknologia albisteak\nItsuentzako eskubanda berritzaileak\nMireia Bikuña - Oñati\n2004-11-11 : 11:11\nArabako Due Braille enpresak Letra saria eskuratu berri du, tren geltokietan itsuak errazago ibiltzeko produktu berritzaile baten diseinuari esker.\nDue Braille enpresak aurkeztutako proiektuak "Heziak ezabatzen" du izena. Eskubanddako seinaleari esker, bidea nora doan jakin ahal izago dute itsuek. itsuentzako eskubanda berritzaile hauek Zaragoza, calatayud eta Grandako abiadura handiko tren geltokietan aurki daitezke.\nInformazioa iksuteko arazoak dituztenen esku\nElbarriek ibiltzeko dituzten arazoak gainditzeko produktuak egiteko sortu zen, duela bi urte, Due Braille enpresa. Ikusmen arazoak dituztenentzat produktuak diseinatu dituzte orain arte. produktu guztiak aluminioarekin egiten dituzte, eta kolorea izateko aukera ematen duten oinarrizko xaflak ekoizten hasi dira.\nIkus komunikazioan erreferentzia ezaguna diren Letra saria eskuratu aurretik Due Braille enpresak beste zenbait lan egin ditu, Kordobako Lorategi Botanikoan itsuei egokitutako seinaleak esaterako.\nSari honek aurrera begira beraien jarduan ezagutzera emateko balioko duela espero dute. Ikerketan eta garapenean aurrerapausoak eman nahi ditu enpresa arabarrak. Horren adibide, testuak braille hizkuntzara itzultzeko sistema informatikoa martxan jarri izana.


Maizterrentzako baldintzak SPArekin alokairu bat kontratatzean | Consumer\nMaizterrentzako baldintzak SPArekin alokairu bat kontratatzean\nErrenta ez da izango etxebizitzan biziko direnen diru-sarreren %30 baino gehiago.\nEgilea: mediatrader 2006-ko irailak 5\nMinistroen Kontseiluak Alokairuko Sozietate Publikoa (SPA) sortzea onetsi zuen 2005eko apirilaren 8an. Entitate hori Estatuko kapital publikoko merkataritza-sozietate gisa eratu zen, Etxebizitza Ministerioak babestuta.\nErakunde honen helburua etxebizitzen alokairua sustatzea da. SPAk alokairuaren merkatuaren tamaina handitu nahi du, jabeari segurtasuna emanez maizterrei eskaintza handiagoa helarazteko. Hona hemen entitate honek errentariarentzat iragartzen dituen abantaila batzuk:\n– Etxebizitzak prest daude bizitzeko, alokairuaz gain beste gasturik gabe. SPAk etxebizitzaren eta haren tresna guztien inbentarioa egiten du, eta, hala, etxebizitzen kalitatea bermatuta geratzen da.– Herritar guztiak etxebizitza eskuratzeko kostuak merkatzeko, Alokairu Sozietate Publikoak eskainitako etxebizitza bat maizter gisa eskuratu nahi duen pertsonak baldintza hauek bete behar ditu:\nOrdaintzeko gaitasun nahikoa. Maizterrak hautatu nahi duen etxebizitzak ez du izan behar bertan bizi behar dutenen diru-sarreren %30 baino gehiago. Ordaintzeko gaitasun hori agiri bidez justifikatu beharko da, indarrean dagoen lan-kontratu baten bidez edo bestelako loturen baten bidez, ordaintzeko gaitasuna egiaztatzeko. Bestela, errentariak lau hilabeteko errentako banku-abala aurkeztu ahal izango du. Horretarako, SPAk hitzarmena sinatu du finantza-erakunde ospetsu batekin, abal hori baldintzarik onenetan eskaintzeko. Abalari aurre egin ezin dioten pertsonek fidatzaile solidario bat aurkeztu ahal izango dute, ordaintzeko gaitasun nahikoa duena.\nHilabeteko fidantza, Hiri Errentamenduei buruzko Legean ezarritakoaren arabera. Fidantza hori kontratua bukatutakoan itzuliko da, gerta litezkeen kalteak estali ondoren.\nEtxebizitzaren errentamendu kontratua etxebizitzaren jabearen eta maizterraren artean sinatzen da. Lau kontratuari lotuta dago eta urtebeteko iraupena du, eta bost urtera luza daiteke. Kontratuak urtebete iraunen du. Kontratuaren mugaeguna iritsitakoan, kontratua urtez urte luzatu beharko da nahitaez, bost urtera arte, non eta errentariak kontratua edo edozein luzapen amaitu baino gutxienez hogeita hamar egun lehenago adierazten ez dien errentatzaileari eta SPAri kontratua ez berritzeko asmoa.\nAlokairu Sozietate Publikoaren bidez etxebizitza bat alokatzeko, maizterra bezala erregistratu beharko da, www.spaviv.es web orriko formularioa betez, 902 13 02 13 telefonora deituz edo sozietateko eragile laguntzaileen sareko bulegoetara joanez.\nalokairu SPA spv


Free birtual Luxenburgoko teklatuaren diseinua online | Loderi.com\nTeklatu birtuala Luxenburgoko online\nVirtual Luxenburgoko teklatua online free\nZinta Luxenburgoko zerbait behar baduzu, baina ordenagailua edo ordenagailu eramangarri English diseinua - teklatu birtuala Luxenburgoko zure ordenagailuaren pantailan behar duzu. Oso erraza da erabiltzeko eta erosoa da. Gune bat zerbait ez duzula gustuko edo zerbait funtzionatzen ez badago edo ez da egia - mesedez iezaguzu. Oso garrantzitsua da guretzat da. Loderi.com erabiliz teklatu birtual Luxenburgoko On, erabat dohainik eta online ahal u: • Idazteko gogoko Luxenburgoko hizkuntza-line on; • mezuak bidaltzeko lagunak rechtstreeks gure gune batetik; • Google eta YouTube denak bat ere (leiho berri batean irekiko da) • itzulitako Google itzultzailea erabiliz denak bat ere (leiho berri batean irekiko da) • Egin post on Facebook eta Twitter-en tweet; • zure oharrak idazketa jarraitua geroago Save (Sartu zaitez); • deskargatu eta zure dokumentuak inprimatu.\nLuxenburgoko teklatu birtual bat idazten - libre eta erraza da\nDenbora luzean zehar gune interface eta Luxenburgoko teklatuaren diseinua zure erosotasunerako probatu dugu. Eta orain, zure konfidantza idazten erosotasuna-, gure Luxenburgoko teklatuan online pantailan edo zure monitorea dugu. Lord u online standard Luxenburgoko teklatua (QWERTY) teklatua eta Irudikapen zon erabil daiteke. Laster Luxenburgoko teklatua gehitu egingo dugu alfabetoaren formularioa. It zinta letrak oso erraza da, itzuli, inprimatu eta gorde, Facebook eta Twitter-ekin lagunekin harremanetan mantentzeko. Eta edo ikastaroa - zer Google bilaketa eta YouTube bideo gabe Internet da? Ekintza guztiak egiten dira sintesi gure web orrian klik batean - saiatu da! Era berean, u zure inprimakien gorde daiteke, geroago etengabeko horiek arku dat (Facebook, Twitter edo Google erabiliz hasi behar duzu).\nNola lortu zure webean teklatu birtuala erabili Luxenburgoko?\nU zure webgunean hil instalatu gure link, botoia, edo online birtual Luxenburgoko teklatu osoa - honetarako kopiatu eta itsatsi kode hemen zure webgune edo blogean behar duzu. Idazten digu eta deskribatzeko zer falta da - behar duzu ezaugarri hil iradokizunak gustura gaude (xehetasun gehiago - hobeto) - duzuna egingo dugu!\nLuxenburgoko English teklatuaren itzulpenak batetik online\nLuxenburgoko teklatuan taped online testua itzultzeko, egin klik Translate eta barri batean ezagunena mundu osoan online itzultzaile zabalduko da Google-ek. Berez, itzulpenaren English Luxenburgoko batetik, baina bere diskrezioa bakarra, beste edozein aukeratu ahal izango duzu.


Erdi Aroko kañoetarako bisita gidatua (euskaraz) en Entradium\nErdi Aroko kañoetarako bisita gidatua (euskaraz)\n2 X 1 eskaintza: % 50eko deskontua gutxienez bi sarrera erosita. Sartu VG2021 deskontu kodea erosketa amaitu aurretik.\nErdi Aroko jatorria duten hiriko guneak dira kañoak. Haien eginkizun nagusia etxebizitzetako ur zikinen hustubide izatea zen, baina, gaur egun, Erdi Aroko etxadien barnealdean kokatzen diren gune publikoak dira, lorategi botaniko gisa berreskuratu direnak.\nHizkuntza: euskara. Bisita hau gaztelaniaz ere egin daiteke: Visita guiada a los caños medievales.\nTopalekua: turismo-bulego, Espainia plaza 1.


3 gaia boleibola\nBoleibola by shmintegia 7576 views\nBoleibola by zuga67 589 views\nBoleibola by gervofe 6717 views\n, Working at diputacion bizkaia\n1. BoleibolaSan Felix Ikastetxea HEZIKETA FISIKOAIRAKASLEA: Andrea Doce Nicolas 2012/2013 3. GAIA: BOLEIBOLAIkaslearen izen abizenak:Kurtsoa: DBH 2 Hiruhilabetea: 2 Data:1.- SARRERA. Gaur egun boleibol deitzen zaion jokoa, William G. Morgan-ek 1895ean asmatuzuenetik, negozio gizonen dibertimendurako eta erlaxaziorako asmatutako jokoaizatetik munduan federatutako jokalari gehien dituzten kiroletako bat izatera igaro da. Kontinente guztietan jokatzen den kirola izateaz gain, behar duen eremu txikiak(18 x 9 m) ia edozein lekutan jokatzea ahalbidetzen du. Herrialde askotan jokatzen duteminusbaliotasunak dituzten pertsonek, dela gurpil-aulkian, dela lurrean eserita, dela zutik. Alemanianeta beste hainbat herrialdetan familia-kirolhedatua da eta baterako heziketan, bai eskolan,bai pertsona helduen artean. Areto barruko boleibolaz gain, azken urteotan gero eta indar handiagoa hartzenari da hondartzako boleibola. Batez ere udan zale asko erakartzen ari den kirolabihurtu da hondartzako boleibola. Gurean ere, neska-mutil asko ikus ditzakeguhondarretan boleibolean jokatzen garai horretan. Boleibolaren beste aldaera bat da eseritako boleibola, baina kasu honetan gutxitu fisikoei zuzendutako modalitatea da. Jokoaren egitura boleibolaren antzekoa da, baina aldaketa handiena jokalarien mugikortasunean datza2.- OINARRIZKO ARAUTEGIA JOKOAREN AZALPENA • 6 jokalariko 2 taldek jokatzen dute elkarren aurka 18x9 m-ko zelai batean. Zelai erdiko sareak bi taldeak banatzen ditu. • Sake batez ematen zaio hasiera jokoari. Baloia, sake eremutik jaurti eta sare gainetik pasa ondoren beste taldearen zelaira sartu behar dugu.Andrea Doce Nicolas 1\n2. Boleibola • Bi taldeek 3 ukitu izango dituzte baloia beste aldera pasatzeko. Jokalari batek ezin du bi bider jarraian ukitu baloia, baina 3 ukituen barruan 2 egin ditzake (1. eta 3. ukituak adibidez). • Bi taldeen estrategia baloia beste taldearen zelaian lurra jotzea eta norberarenean hori ekiditean datza. JOKOAREN BEREZITASUNAK • Boleibolak, beste kiroletatik bereizten duten ezaugarri propioak ditu: 1. Zelai erdiko sareak bi taldeak banatzen ditu. Beraz, ez dago kontaktu fisikorik. 2. Jokalariek errotazioa egin behar dute, zelaian duten posizioa aldatuz, sakea berreskuratzen duten bakoitzean. Beraz, posizio guztietan jokatzen jakin behar dute. 3. Taldeak 3 ukitu ditu baloia sarearen beste aldera botatzeko. Beraz, baloia ezin da eskuekin hartu. 4. Ukituak oso zehatzak izango dira baloia lurrera erortzea nahi ez badugu. Beraz, baloia airean mantendu behar dugu. • Ezaugarri horiek guztiek, egoki bideratuta, boleibolean aritzen direnen alderdi fisikoa, motorea, teknikoa, taktikoa, psikologikoa eta soziala garatuko dute. ZELAIA ETA MATERIALEN EZAUGARRIAK 1. ZELAIA Zelaiak 18 m-ko luzera eta 9 m-ko zabalera ditu. Sarearekin bananduta 9x9 m-ko bi zelai lortzen ditugu. Zelai hauek mugatzen dituzten marren artean alboko marrak, atzeko marrak, erdiko marra eta sakerako marratxoak daude. Joko akzioen arabera zelaiaren 3 eremu bereiziko ditugu: sake eremua, defentsa eremua eta eraso eremua. Bestalde, jokalarien aldaketa egiteko esparrua ere zehazten du arautegiak. 2. SAREA Sareak 9,5 m-ko luzera eta 1m-ko zabalera ditu. Sarearen altuera, berriz,jokalarien adin mailari eta sexuari egokitua da:Andrea Doce Nicolas 2\n3. Boleibola 3. BALOAI Boleiboleko baloiaren ezaugarri garrantzitsuenak pisua eta presioa izango dira.Eskuekin eta besoekin jokatzeko kirola izanda, baloiaren pisuak eta presioak minik egingabe erraz altxatzeko modukoak izan behar dute. TALDEAREN OSAKETA Talde bat, gehienez, 12 jokalariz osatua dago. Horietatik 6 hasiko dira jokatzen,3 aurrelari gisa eta beste 3rak atzelari. Horietako bat kapitaina izango da. Beste 6akordezko jokalariak dira eta ordezkoen aulkian itxoin behar dute. Talde bakoitzak 6jokalari izan beharko ditu beti jokoan. Horrela ez denean, partida edo seta galdutzatematen zaio talde osatugabeari. PUNTUAZIOAK 1. PUNTUA NOLA IRABAZI Boleibolean puntu zuzenera jokatzen da. Jokaldi guztietan egin daitekepunturen bat. Puntua egiteko era ezberdinak daude, ia guztiak arautegiari lotuak: 1. Baloia zelai eremutik kanpora bota, sarera bota, sareko barailatxoa ukitu eta lurra ukitzen duenean (baloia eta esparrua). 2. Baloia ukitzerakoan araua betetzen ez denean (jokalaria eta baloia). 3. Jokalariak sarea ukitu, beste taldearen zelaira sartzen denean edo errotazioan bere posiziotik kanpo dagoenean (esparrua eta jokalaria).K 2. SET BAT ETA PARTIDUA NOLA IRABAZI Boleibolean 25 puntu lortzen dituen taldeak set bat irabazten du. Horrez gain, 2puntuko aldearekin irabazi behar da (25- 23 adibidez). 24-24 puntuko berdinketa gertatuko balitz, partidak aurrera jarraituko luke 2tantoko aldea talde batek lortu arte (30-28 adibidez). Partida batek 5 set ditu gehienez. Partida bat irabazteko, talde batek hiru setirabazi behar ditu (3-1 adibidez). Bina seteko berdinketa (2-2) dagoenean, azken seta (bosgarrena) 15 puntutarajokatuko da eta, beste setetan bezala, 2 puntuko aldearekin irabazi behar da. JOKOAREN EGITURA 1. ZELAIKO POSIZIOAK Zelaia sei posiziotan banatzen da: II-III-IV posizioak aurrelarienak dira, I-VI-Vposizioak, berriz, atzelarienak. Sakea egingo duen jokalariaren posizioari I posizioadeituko diogu, ere aurrekoari II eta horrela laukia zarratu arte (III-IV-V-VI).Andrea Doce Nicolas 3\n4. Boleibola 2. ERROTAZIOA Jokalariak, sakea berreskuratzen duten bakoitzean, zelaian duten posizio bataldatu behar dute erlojuaren orratzen norabidean eta errotazio ordena apurtu barik.Posizio aldaketa honi errotazioa deituko diogu. Errotazioa falta, jokalarien posizio aldaketa txarto eginda edo egin gabe duentaldeari seinalatuko diote epaileek. Sakea egiten duen momentuan hain zuzen ere.Errotazio sistema hau duen kirol bakarra boleibola dugu. Arau honek, posizio guztietanjokatzeko aukera ematen die jokalariei.3.- OINARRIZKO ALDERDI TEKNIKOAKAndrea Doce Nicolas 4\n5. BoleibolaAndrea Doce Nicolas 5\n6. BoleibolaAndrea Doce Nicolas 6\n7. BoleibolaAndrea Doce Nicolas 7\n8. BoleibolaAndrea Doce Nicolas 7\n9. BoleibolaAndrea Doce Nicolas 7\n10. BoleibolaAndrea Doce Nicolas 7\n3 gaia futbol aretoa\n3 gaia floorball\n3 gaia eskubaloia


Itxura itxurakeria bihurtzen denekoa — dantzan.eus\nHemen zaude: Hasiera › Hemeroteka › Itxura itxurakeria bihurtzen denekoa\nItxura itxurakeria bihurtzen denekoa\nAsier Zabaletaren Ertza konpainiak 'Look' obra estreinatuko du Gazteszenan\nBabia aurreko dantza ikuskizuna prestatzen ari zenean hasi zen itxuraren gainean gogoeta egiten koreografoa. Intimitatean pertsonak nola jokatzen duen aztertu dute oraindik han-hemenka ikus daitekeen lan horretan; «geure buruarekin nolako bakarrizketak edukitzen ditugun erakusten dugu». Bakardadean egiten diren keinu horietan itxurarekiko kezka nabarmentzen zela ohartu zen Zabaleta; «bakarrik egonda ere, besteen aurrean emango dugun irudiaren gaineko kezka antzematen zen». Eta hortik Look koreografia sortu du. Babia-n norbanakoaren barrualdea arakatu ostean, kanpora begira jarri da. «Naturala den eran, erabat aldatu nahi nuen ikuspuntua». Look itxura da, eta look begiratu da.\nItxuraz hausnartzen jarri da, bada, koreografoa: «Itxurari eta itxurakeriari dagozkien ohitura asko ditugu umetatik barneratuak. Hezkuntzatik, familiatik, parte hartu nahi dugun giza talde horretatik zuzenean hartzen ditugu». Hartu eta barneratu. Ez pentsatu eta ezta hausnartu ere. Badaezpada ere.\nEta non dago itxuraren eta itxurakeriaren arteko muga? «Kezka sortu zitzaidan itxuraren kontuan muga non jartzen dugun. Itxura da askotan lehen begiradan giza talde batetik edo pertsona batengatik hartzen duguna, eta itxura horrek askotan izateko modu bat ekartzen du. Izateko modu batek dakar janzteko, jokatzeko, itxura bat edukitzeko modua, ala alderantziz da? Itxura batek behartzen gaitu modu batera jantzi, jokatu eta hitz egitera?».\nHausnarketa horiek guztiak dantzaren bidez azalduko dituzte, noski, baina ez dantzaren bidez soilik: bideoaz eta antzerkiaz ere baliatuko dira dantzariak horretarako. Dantza, antzerkia eta bideoa fusionatu egingo dira, «ikuslea ohar ez dadin noiz zein hizkuntzatan dabilen». Asier Zabaleta bera, Pilar Andres eta Helena Golab dantzariak beren irudiarekin borrokatuko dira.\nObra narratibo bat baino gehiago, eszenaz josiriko obra bat da Look. «Ikusleak bere burua identifikatzeko moduko jokamolde eta eszenak aurkituko ditu». Zehaztasuna baino gehiago, koordenadak. Estetikaren edertasunean gelditzen den dantza baino gehiago interesatzen zaio egia bati lotua dagoen edertasuna bilatzen duen dantza. Horregatik jotzen du dantza-teatroaren bidetik. Eta emozioen bidetik.\nItxurak eta ironiak batuko dituzte dantza, antzerkia eta bideoa. Zirikatu egin nahi dute ikuslea dantzariek. Horretarako, baliatuko dira ironiaz. «Gure iritzia eta ikuspegia sotilki sartuko dugu ironiaren bidez, ez dugu iritzia zehatz-mehatz azalduko». Galderak egingo dituzte ikuskizunaren bidez. «Guk geuk obra hau prestatzean geure buruari egin dizkiogun galderak ikusleak bere buruari egin diezazkion nahi dugu».\nObra: 'Look' Lekua: Donostiako Gazteszenan. Eguna: Bihar Ordua: 20:00etan.\n«Itxurari eta itxurakeriari dagozkien ohitura asko ditugu umetatik barneratuak»\n«Izateko modu batek dakar janzteko modua ala itxura batek behartzen gaitu modu batera janztera?»


Salmentarako baldintza orokorrak | Erein\nEskaera bat egiteak salmenta-baldintza hauek onartzea dakar, eta horiek gailenduko zaizkie bezeroarengandik datorren edozein oharri.\n1. Artikuluen prezioak\nLiburu bakoitzaren deskribapenean agertzen den prezioa eurotan adierazita dago eta BEZa barne hartzen du.\nSalmenta-prezioari bidalketaren kostua gehituko zaio.\n2. Bidalketa gastuak\n3. Eskaera entregatzea\nBidalketak Erein, S.A.k kontratatutako garraio-agentzien bidez egiten dira.\nEskaera jasotzean, bezeroak egiaztatu beharko du enbalajea eta barrualdea egoera onean daudela, hau da, jasotako eskaera bat datorrela eskatu duenarekin eta egoera onean dagoela. Bidalketan akatsen bat izanez gero, jarri harremanetan Erein, S.A. enpresarekin, helbide elektroniko honetan: erein@erein.eus, edo +34 943 21 83 00 telefonora deituta, 24 ordu baino lehen.\n4. Ordaintzeko modua\nOrdaintzeko onartzen den modu bakarra kreditu/zor txartela bidezkoa da.\nErosketa-prozesu honen azken urratsean Kutxabankeko ordainketa seguruaren orrialdera bideratuko zaituzte ordaintzeko. Datuak enkriptatuta zirkulatzen dute, eta ezin dira sarean ikusi; zuzenean bidaltzen dira bankuaren zerbitzarira, eta inork ez du haietara sartzeko aukerarik, ezta Erein SAk ere.


Irantzu Marquet Lopetegi: 'Black is Beltza'\nEgilea Erredakzioa|2019-06-17T15:42:38+02:00ekaina 17, 2019|\n1965.urtean New York hiriaren handitasunean Iruñeko erraldoien konpartsa handi egiteko gaitasuna Fermin Muguruzak soilik duela esan daiteke, bere karrera osoan izandako kutsua galdu gabe, geureari garrantzi berezia emanez. Helduentzako bere lehen animaziozko lanak Manex protagonistaren bidaia kontatzen du, New York hirian hasi eta mundu osoari buelta eginez. 60.hamarkadako mugimendu politiko, sozial eta kulturaletan murgilduz, helduentzako animazioa euskaraz ikusteko aukera ezin hobea da, batez ere animazioa ikustera oraindik ere animatu ez den publikoarentzat. Muguruzak garbi uzten du historia eta istorio handiak kontatzeko garaian ere, gertuko pertsonaia txikiak protagonista handiak direla.\nFilmak garaiko gatazka zehatz bat aukeratu ordez, dena kontatzea erabakitzen du. Eta bai, harrigarria bada ere, ez da ezer azaldu gabe geratzen. 87 minutuen artean Malcom X eta Pantera Beltzen mugimendua ezagutu eta Kubako iraultzan murgiltzeko aukera du pertsonaia nagusiak. Gerra hotzaren iluna eta espioitzaren tentsioak jasateko unea ere igarotzen du eta segidan, Kaliforniako hippy mugimendua eta garaiko musika festibalen eromenak ere dastatzen ditu. Aipatutakoaz gain, itsasoa gurutzatu eta Argeliara bidaia egiteko kemena du Manexek. Gainera, diktadura frankista eta honek ezarritako zentsura ere filmean lantzen den beste gaietako bat da.\nErritmo biziko filma da, ia arnasa hartzeko aukerarik ematen ez duena. Fermin Muguruzak zalantzarik gabe ez du ezer kontatu gabe utzi nahi izan eta horretan, badira itogarriak egiten diren uneak. Noiz edo behin, istorioen arteko loturak zalantzagarriak dira, batez ere aldaketak egiteko unean pertsonaiek duten bilakaera behartua eta arrotza delako. Hala ere, behin zine aretotik irten ondoren, filmaren erritmoa halakoa ez balitz, filmaren sena eta identitatea galdu egingo litzakela jabetzen da ikuslea, hau baita filmaren oinarria, ezaugarri nagusia.\nGarai hartako musikak eta mugimendu kulturalek izandako garrantzia eta batez ere, hauek belaunaldietan zehar izan duten eragina aintzat hartuta, egungo euskal musikarekin bat egitea lortu du film honek. Filmaren istorioan bertan Otis Redding, Janis Joplin, James Brown, Jimmy Hendrix eta beste musikari asko goraipatzeaz gain, filmaren soinu-bandak egun ezagunak diren musikari ezberdin ugari entzuteko okasioa eskaintzen du. Musikaren historiari eta honen memoriari bizia ematen dion lana da. Begiak itxita ere entzun litekeen filma da Black Is Beltza.\nDena kontatzen da, dena bere osotasunean, bai ona eta baita zer esaneko alderdi ugari ere. Oro har, ausardia handiko lana da, eta mezua argi gailentzen da, musikari alabantza eginez, eta iragana gogoan izanda, kritika sozial eta politikoa nabarmenduz.


Erdi automatikoa vaccum Machine egiteko salgai Factory fabrikatzaileak komatxo - Jiangshan Huaao Elektrizitatea Teknologia Co, SL\nTxerto erdi automatikoaren makinaren produktuaren deskribapena: Hainbat diseinatu dugu hutsean eratzeko makina erdi automatikoa fabrikatzeko helburuarekin. Gure makinak erdi automatikoak eta eramangarriak dira.\nMakinak potentzia gutxiago aprobetxatuko dute, fase bakarreko konexio batean funtziona dezake. Makina honek 1 ordu / minutuko abiadura du. Edukiontzi mota desberdinak forma daitezke makina hauen laguntzarekin.\nTxerto erdi automatikoko makina hauek bakarrak dira eta ontziak molde forma bakoitzeko edukiontziak eratzeko hobetzeko lagungarria da.\nMakina erdi automatikoen aplikazioak:\nGozoki-kaxak, jantzi kutxak, erretiluak, platerak, opariak eta lurrinak egiteko paketeak.\nErretiluak, puntak eta opilak (katilu karratuak).\nBazkariko platerak, betekizunen arabera.\nHainbat motatako babak.\nElikagaien ontziratzeko aplikazioetarako tamaina txikiko edalontziak.\nFarmaziak botatzeko produktuak.\nEstalkiak interkonexio instalazioekin.\nProduktuen larruazala ontziratzeko ere erabilgarria da.\nMakina erdi automatikoko hutsezko zehaztapenak / Ezaugarri bereziak:\n(1). Hutsean eratzeko makineria kontrolatzeko sistema: adopzioaren plc mikroordenagailuak sistema kontrolatzen du eta eskulanaren arabera makina osoaren kontrol automatikoa egin dezake.\nMotor elektrikoak xerra eta bihurgailua ukipen-pantailarekin tira egiten ditu xerraren luzera eta abiadura eta zehaztasun erregulazioa kontrolatzeko.\n(2). Hutsean eratzeko makineriaren kontrola: adopzioak etxetresna elektrikoak inportatzen ditu eta makina osoa egonkortzeko eta fidagarria bihurtzen du.\n(3) .Hezteko makineriaren sistema berotzeko: urrutiko portzelanazko bero-portzentajea eta sei engranaje aldatzea eta bat dagokiona bero adreilua kontrolatzeko eta kontrolatzeko moldaketa tenperatura balioesteko eta energia aurrezteko.\n(4) .Makineria hutsean eratzeko makineriaren zati bat: aluminiozko aleazio bidezko orbita eta gidatze-katea. Bere itxura ederra zen. Orbitak ez dute inolako eraldaketarik eta hozte eraginkorra ona da eta marruskadura koefizientea txikia da eta ez dute bibrazioik.\n(5) .kontrolatzeko hutsa osatzeko makineria modua: eskuzko funtzionamendua eta automatizazioa kontrolatzeko bi motatako eta saiatu moldea ekoizten eta etengabe ekoizten funtzionamendu egokia eta egokia izan daiteke.\n(6) .moldaduraren mugak: makinaren mugen barruan erregulagarriak eta ez daude makinaren mugen barruan.\nMakina erdi automatikoa:\nerdi-auto hutsean eratzeko makinak, erdi hutsean lehengoak, erdi hutsean formako makina, hutsean eratzeko makineria erdi automatikoa.\nmoldeak eta clamping makinak egiteko making hornitzaile komatxo Factory


Azken eraso sexistaren aurkako kontzentrazioa egingo dute Iurretan, Anderebidek eta udalak deituta - Iurreta - Anboto.org\nAzken eraso sexistaren aurkako kontzentrazioa egingo dute Iurretan, Anderebidek eta udalak deituta\nMarkel Onaindia 2019-02-19 13:27\nIurretan iazko maiatzean eginiko elkarretaratzeko irudia, artxibotik jasoa.\nElkarretaratzea bihar izango da, eguaztena, 19:00etan Askondoko aterpean. Iurretako 17 urteko neska batek eraso sexista bat sufritu zuen atzo korrika egiten ari zela, San Andres auzotik Neberondora bidean.\nAdin txikiko neska korrika zihoala, auto batetik gizon bat atera zitzaion, masturbatzen ari zen bitartean. Gero, neska korrika atera zenean, autoagaz jarraitu zuen gizonak. Neskak baserri batera heltzea lortu zuen, eta laguntza eskatu zuen.\nFamiliak gaur ipini du salaketa Durangoko komisaldegian. Sare sozialetan ere zabaldu du mezua, herritarrei abisu emateko. Izan ere, asko dira inguru horretara kirola egitera zein pasiora joaten dira herritarrak.\nGizon batek Neberondo inguruan 17 urteko neska bat jazarri duela salatu dute\nMarkel Onaindia ots 19 Iurreta\nIurretako San Andres auzotik Neberara bidean zihoan neska, korrika egiten, atzo arratsaldean. Bere aitak sare sozialetan salatu du auto batetik giz...


B06 Blog Tailerra: 2010\nPublicado por Irene Gonzalez en 4:50 No hay comentarios:\nEtiquetas: ebaluazioa, galde-sortak\nBideo bat sortu/editatu eta blogean txertatu\nAzkenengo saio honetan bideo bat sortuko dugu Movie Maker programarekin. Movie Maker Windowseko programa bat da , beraz ordenagailu guztietan dago eta ez dugu instalatu behar.\nPrograma honekin bi gauza egin ahal dugu: guk grabatutako bideo bat editatu (moztu zati bat, tituluak ipini, audio manipulatu, musika sartu...) edota irudiekin bideo antzeko bat montatu. Hauxe bera izango da gaur egingo duguna: argazkiak aukeratu, programan sartu, efektuak eta transizioak gehitu eta musika ipini. Emaitza: bideotxo bat izango dugu.\nHau guztia egiteko hemen topa dezakegu Isidro Vidalek egindako tutoriala. Hemen prozesua pausuz pausu azaltzen da. Eginda daukagunean, blogean txertatu nahi badugu, bi aukera daukagu:\nPublicado por Irene Gonzalez en 14:40 No hay comentarios:\nAUDIO ARTXIBOAK GRABATZEA: AUDACITY PROGRAMA\nAhozko hizkuntza lantzeko oso tresna egokia dugu bloga, blog batean bai bideoa bai audioak txertatu ahal dira eta.\nGaur, audio artxiboa grabatu eta blogean txertatuko dugu.\nAudioa grabatzeko Audacity programa erabiliko dugu. .\nZer behar dugu? Audacity programa instalatzea (dohainik da) eta programarekin batera Lame MP3 encoder aplikazioa.\nPrograma zabalduko dugu eta poema, ipuina, berri bat... grabatuko dugu. Gero musika bat ere gehituko dugu eta soinua editau. Programaren erabilera oso erreza da. Hemen ikus dezakezue tutorial bat.\nBlogean txertatzeko beste pausu bat eman behar dugu oraindik. Bideoekin egiten dugun moduan, interneten dagoen audioak konpartitzeko espazio batera igo eta hortik blogera pasatu kode bat txertatzen.\nPublicado por Irene Gonzalez en 13:26 No hay comentarios:\nEtiquetas: audacity, audio, divshare\nGoogle Docs-ekin gehiago trebatzeko hona hemen laguntzarako tutorial batzuk:\nGoogle Docs: informazioa, tutorialak eta jarduerak, esteka honi jarraituz: Google Docs Tailerrera joan\nPublicado por Irene Gonzalez en 3:48 No hay comentarios:\nEtiquetas: google-docs, tutorialak\n7. ATAZA: Aurkezpenak (power point-ak) blogean txertatu\nAurreko post-ean Google Do9cs-en sortu dugu aurkezpen bat baina beste aukera da power point programarekin egindako aurkezpen bat Google Docs-era igotzea eta bertan editatzea eta konpartitzea.\nBeste saio batean, Google Docs aplikazioarekin aritu ginen blogera dokumentu bat igotzeko. Gaurkoan, prozedura bera erabiliko dugu power point artxibo bat blogean txertatzeko. Aurrena, betiko moduan, post berri bat idatzi eta dokumentua txertatzeko honako pausuak jarraitu:\nGoogle Docs zabaldu goiko lerroan aukeratuz\nHor barruan "SUBIR" aukeratu\nZuk nahi duzun artxiboa aukeratu eta "INICIAR LA SUBIDA" klikatu\n"SUBIDA COMPLETADA" agertzen denean "VOLVER A GOOGLE DOCS" klikatu\nZabaldu dokumentua, nahi izatean orain da momentu aldaketak egiteko\nHurrengo pausua da blogean txertatzea, gure blogean aurreko postetan ikusi duzuen bezala (tutorialak...). Horretarako hauxe da prozedura:\nagertuko den hurrengo lehiatilan esan baietz, argitaratu nahi duzuela ("PUBLICAR DOCUMENTO"), eta azpian agertzen den HTML kodea kopiatu\nAurkezpenak (power point modukoak) sortu Google Docs aplikazioarekin\nEsan dugunez, Google Docs aplikazioarekin aurkezpenak ere sortu ahal ditugu, hau da power point antzeko dokumentuak.\nAurkezpenak oso erabilgarriak dira eskolan:\nIrakasleen ikuspuntutik: edozein gai aurkezteko eta azaltzeko, lan bat egiteko ikasleei jarraibideak emateko (tutorialak)...\nIkasleen ikuspuntutik: ahozko azalpenerako, ikerketa lan baterako, ipuina baten euskarri izateko...\nDakizuenez, aplikazio honek daukan abantaila da talde lana errazten duela. "Konpartitu" aukera erabiliez gero, ikasle talde batek aurkezpena bat osatu ahal du era errezean.\nSaiakerak egiteko hemen uzten dizuet tutoriala. Anima zaitezte erabiltzen:\nPublicado por Irene Gonzalez en 9:45 No hay comentarios:\nEtiquetas: aurkezpenak, google-docs, tutorialak\n6. ATAZA: Argazkien aurkezpenerako beste aukera bat, SLIDE SHOW\nIkusi duzue Picasarekin egindako argazkien aurkezpentxo bat. Picasak holako aurkezpenak egiteko ematen dituen aukerak nahiko urriak dira. Hau dela eta, zuekin beste sistema bat erabiltzea nahi dugu, SLIDE, argazkien aurkezpenak, hau da SLIDESHOW-ak sortzeko.\nHemen gure saiakera sinple bat:\nBengoetxeko irakasle eta ikasle batzuena\nPublicado por Irene Gonzalez en 3:08 No hay comentarios:\nEtiquetas: argazkiak, aurkezpenak, slide\n5. ATAZA: Argazkiekin trasteatzen ibiliko gara, aurrena Picasarekin\nOrain arte Flickr erabili dugu argazkiak bilatzeko. Picasan ere gauza bera egin dezakegu. Baina horrez gain, espazio bi hauetan gure argazkiak kokatu ahal ditugu besteekin konpartitzeko. Hauxe da gaur egingo duguna.\nAtaza hau betetzeko honako pausu hauek jarraitu beharko dituzue:\nGMailen sartu. "Más", "todavía más" eta Picasa aukeratu.\nPicasan zaudela "Albumes web de Picasan klikatu\n"Subir", Crear uno nuevo" eta bertan formularioa bete. Adi "compartir" aukeran galdera ikurran sakatuz laguntza izango duzue eta.\nArgazkiak aukeratu eta igo\nErabaki album horren tasunak: azala, nork ikus dezakeen, argazki gehiago igo edota kendu...\nAlbuma blogean txertatzeko "Enlazar este album" botoian klikatu eta hiru aukera agertuko dira. Jarraian duzuena hiru aukera horien emaitzen adibideak dira:\nEsteka honi jarraituz, besteetan erabili dugun prozedura bera erabiliz, ikus daiteke albuma Picasan bertan.\nBehean agertzen den bezala nahi izatekotan, berriz, "incrustar proyección de diapositivas" aukeratu eta hor dagoen kodea kopiatu eta itsatsi post-ean:\n"Copiar el HTML para incrustarlo en el sitio web"\nPublicado por Irene Gonzalez en 2:46 No hay comentarios:\nEtiquetas: argazkiak, picasa\nBideo bat igotzeko bat bateko froga\nPublicado por Irene Gonzalez en 5:08 2 comentarios:\n4. ATAZA: GALDE-SORTA /FORMULARIO BAT SORTU GOOGLE DOCS APLIKAZIOA ERABILIZ\nBideoa topatu eta txertatu duzue? Hurrengo pausua da, zertarako erabiliko dugu? zer landuko dugu ikasleekin? Zer eskatuko diegu egiteko?\nHainbat gauza egin ahal dirra bideo baten inguruan: laburpen bat egin, iritziak eman, informazioa atera beste testu bat egiteko...\nKasu honetan, ikasleei gai horren gainean dauzkaten aurrezagupenak ateratzeko galde-sorta bat prestatu eta txertatuko dugu postean ere. Horretarako Google Docs-en aplikazioa erabiliko dugu.\nEsteka baten bitartez ere txertatu ahal dugu.\nEmaitzak momentuan ikus daitezke. Horrez gain, programak emaitzak grafikoetan ere ematen ditu. Oso arina eta erabilgarria, bai ikasleekin erabiltzeko bai zuen artean inkestak pasatzeko..\nHona hemen sistema honekin galde-sortak egiteko tutoriala:\nPublicado por Irene Gonzalez en 3:52 No hay comentarios:\nEtiquetas: galde-sortak, google-docs, tutorialak\nOso polita, ezta?\nBideoak ere funtzio desberdinekin erabili ahal ditugu blog batean.\nTxertatzeko prozedura desberdinak daude. Guk bi ikusiko dugu:\nHauxe izango da ataza:\nbeste post bat zabaldu\nsarrera moduko zerbait idatzi\nbideo bat txertatu\nProzesu honetan laguntzeko hemen daukazue tutorial bat:\nEtiquetas: bideoa, tutorialak\n3. ATAZA. BESTE SARRERA/POST BAT SORTU IKASLEEI ZUZENDUTAKO EKINTZA BAT PROPOSATZEN\nAurreko saioan blogean idazten hasi ginen. Erreza, ezta?\nOinarrizko urratsak eman ditugu. Orain prest gaude bloga erabiltzeko. Zuen txanda da!\nGaurko saioan, 3. sarrera/post idatziko duzue ikasleei zuzendutako ekintza bat proposatzeko. Kasu honetan hauxe da egingo duguna:\ngelan landu behar duzuen gai bati lotutako bideo bat bilatu Youtuben edo Euskaltuben\nbideoa txertatu postean\nbideoan agertzen den gaiari buruz inkesta bat sortu Google Docsen eta txertatu: aurrezagupenak, balorazioak...\nEta hori, zelan egiten da?\nLasai! Hurrengo post-etan jarraipenak eta tutorialak topatuko dituzue.\nPublicado por Irene Gonzalez en 3:27 No hay comentarios:\n2. ATAZA: POST BAT IDATZI IKASLEEI JARDUERA BAT PROPOSATUZ\nEspazio bat zabaldu dugu interneten ikasleei zuzendua. Oraintxe berau elikatzeko unea heldu zaigu.\nPentsatu ikasgelako lanetaz eta landu behar duzun gai baten aspektu bat aukeratu eta aurkeztu zure postean.\nIkasleek egingo duten lanari begira post horretan testuaz gain egongo da:\nkanpoko web gune batekiko esteka bat\nirudi bat, sarreraren edukia osatzeko edota azaltzeko\nikasleen lana gidatzeko fitxa bat word-ean eginda eta Google Docsen bidez argitaratua\nAtaza hau gauzatzeko, hona hemen, laguntzazko tutoriala\nPublicado por Irene Gonzalez en 1:48 No hay comentarios:\nEtiquetas: post, tutorialak\n7. ATAZA: Aurkezpenak (power point-ak) blogean txe...\nAurkezpenak (power point modukoak) sortu Google Do...\n6. ATAZA: Argazkien aurkezpenerako beste aukera b...\n5. ATAZA: Argazkiekin trasteatzen ibiliko gara, au...\n4. ATAZA: GALDE-SORTA /FORMULARIO BAT SORTU GOOGLE...\n3. ATAZA. BESTE SARRERA/POST BAT SORTU IKASLEEI ZU...\n2. ATAZA: POST BAT IDATZI IKASLEEI JARDUERA BAT P...


Jokin Bereziartua 2017-07-28 09:00 Euskara Bergara\n"Udalak eredu izan behar du hizkuntza eskubideen errespetuan"\nXabi Gorostidi 2017-07-24 12:51 Euskara Arrasate\nUztailaren 18an, kiroldegiaren 40. urteurrena ospatzeko ekitaldi instituzionala antolatu zuen Udalak. Bertan, umeentzako urpeko jolas batzuk ere antolatu ziren, eta horretarako aukeratutako enpresak gaztelera hutsean jardun zuen ekintzan parte hartu zuten haurrekin. Gertatutakoa salatzeko oharra helarazi du AED elkarteak.\nImanol Larrea: "Kezkatzekoa da euskararen erabilerak adin tarte guztietan egin izana behera"\nTxomin Madina 2017-07-20 13:00 Euskara Debagoiena HEMEN DEBAGOIENA\nSoziolinguistika Klusterrak Hizkuntzen Erabileraren VII. Kale Neurketaren emaitzak eman ditu jakitera. Euskal Herrian, euskararen erabilera %12,6 da, 2006an baino puntu bat gutxiago. Klusterrek zuzendari Imanol Larreak aztertu ditu datuak.\nEkipo-lana saridun: Goienaren 'Kulturrizketak' saioa Rikardo Arregi 2017\nIban Arantzabal 2017-07-13 13:21 Euskara\nBenetako luxua da Goienako lantaldearen parte izatea. Horixe sentitu nuen “Rikardo Arregi 2017” sari-banatze ekitaldian. Saria posible da arrazoi birengatik: bata, sortzaileen eskuzabaltasuna; bestea, ekipoa. Hori guztia eta hori baino ez sari honen oinarrian. Ekipoa osatu dute Iñigo Astiz-ek eta Maite Mutuberriak ere. Horrek eman du emaitza: “kixotenean”. Eduki ona eta aurkezpen ona izan dira […]\nOihane Agirre: "Norentzat ez da pozgarria mimoz egindako lana errekonozitzea?"\nTxomin Madina 2017-07-11 18:24 Euskara Debagoiena HEMEN DEBAGOIENA\nGoiena telebistako zuzendariak zapatuan Rikardo Arregi sariaren banaketaz eta 'Kulturrizketak' saioaz egin du berba.\nJokin Guridi 2017-07-11 11:11 Euskara Debagoiena\nMonika Belastegi 2017-07-08 13:33 Euskara Debagoiena\nXXIX. Rikardo Arregi kazetaritza sari banaketa (41 argazki)\nMonika Belastegi 2017-07-08 13:30 Euskara Debagoiena\nAitor Agiriano 2017-07-08 16:27 Euskara Debagoiena\nAndoaingo Bastero kulturgunean izan da, gaur, Rikardo Arregi kazetaritza sari banaketa. Goiena Komunikazio Taldeak ekoiztutako Kulturrizketak saioak jaso du sari nagusia.\nBingen Zupiria: "Euskararen erabileraren erronkak denok elkarrekin lan egitera gonbidatzen gaitu"\nMiren Arregi 2017-07-07 14:08 Euskara Debagoiena HEMEN DEBAGOIENA\nKultura eta Hizkuntza Politikarako sailburu Bingen Zupiria izan da Goienan. Inkesta soziolinguistikoaren datuak, euskarazko hedabideak, Donostia 2016 kultur hiriburutza…\nDatorren ikasturtera arte agur esan diote Auzokori\nMirari Altube 2017-07-07 14:33 Euskara Aretxabaleta\nKanpotik Aretxabaletara bizi izatera etorritako hainbat lagun elkartu dira astero-astero Loramendi elkarteko kideekin euskara ahoan hartuta. Taldeko lanak, jaiak, egun bereziak izan dituzte eta eguaztenean, agur esan zioten elkarri merienda eginda.


Getxoko Areeta eta Portugalete lotzen dituen zubi esekia Bizkaiko lan zibil handiena da inolako zalantzarik gabe, munduan egindako lehena izan zen-eta. Bere ospeak hainbat eta hainbat bisitari erakartzen ditu urtero, eta honaino hurbiltzen dira, lan honen handitasuna zuzen-zuzenean miretsi ahal izateko. 2006. urtean, UNESCOko Munduko Ondarearen Batzordeak Gizadiaren Ondare izendatu zuen.\nZubi hau Alberto de Palacio y Elissague arkitekto bizkaitarrak diseinatu zuen, eta 1893. urtean ireki zuten. Oso garrantzitsua izan zen, itsasontziak zubiaren azpitik igarotzen direlako eta bidaiariak nahiz ibilgailuak garraiatzen dituelako bere ontzitxo esekian. 45 metroko altuera eta 160 metroko luzera ditu.\n1999. urtean zaharberritu zuten, eta, gaur egun, badago goiko pasabidera igotzerik eta Abrako ikusmira zoragarriez gozatzerik.\nAutobusa: Bizkaibuseko zenbait linea: Portugaletera (A3115 eta A3151) edo Getxora (A3414 eta A3411).\nTrena: Renfe aldiriak, C-1 linea, Portugaleteko geltokia.\nMetroa: Portugaleteko geltokia. Areetako geltokia.\nBilbotik, N-637 errepidetik joango gara Getxoraino; eta, ondoren, BI-637 errepidetik. Asua-Avanzadako irteera hartu eta Areetarantz joango gara.\nBilbotik Portugaletera joateko, A-8 autopista hartuko dugu Santanderrerantz. Portugaleteranzko 126B irteera hartuko dugu lehendabizi; eta Pando kaleranzko 127B irteera, ondoren. Horrela, Portugaleteko gune historikora helduko gara.\nPortugalete Turismo. Zatoz nirekin (2,88 MB)\nEuskomedia. Bizkaia zubia, Gizadiaren ondare berria (Gazt.) (946,32 KB)\nBizkaia zubia (Gazt.)\nZubi esekia. Bizkaia zubia: Gizadiaren ondare (Gazt.)\nBlogseitb.Portugaletetik Getxora zubi esekiaz: historia eta bitxikeriak (Gazt.)\nGetxo. Bizkaia zubia\nPortugalete. Turismoa. Zubi esekia


Moriskoen kanporatzea - Wikipedia, entziklopedia askea.\nMoriskoen ontziratzea Valentziako grao edo portuan.\nLehendabizikoz Valentziako Erresumatik (1609ko irailaren 22an), gero Andaluziatik (1610eko urtarrilaren 10ean), Extremadura eta Gaztelatik (1610eko uztailaren 10ean), Gaztelako koroatik, Aragoiko Erresumatik eta Kataluniako printzerritik (1610eko maiatzaren 29an), eta azkenean, Murtzia eta Granadako Erresumatik (1610eko urriaren 8an) eta valle de Ricote eskualdetik (1613ko urrian) kanporatu zituzten. Kanporatzea egin ondoren, 1611ko martxoaren 25ean Madrilen prozesioa egin zuten eskerrak emateko. Guztira 300.000 morisko izan ziren kanporatuak, gehienak Valentziatik eta Aragoitik, bere biztanleriaren herena eta seirena, hurrenez hurren, galdu zituztenak.\n2 Kanporaketaren aurrekariak\n1492- Errege Katolikoek Granadako erresuma konkistatzen dute.\n1499- Lehenengo derrigorrezko bihurketak, (hau da kristau bihurtzera derrigortuak) Granadako Mudejarrei, Cisneros Kardenalak agindua.\n1501/2- Gaztelako Mudejarrei behartzen zaie bihurtzea edo kanporatuak izatea.\n1516- Tradizio Musulmanak debekatuta geratzen dira, neurri hau 10 urte eta gero bertan bera uzten da.\n1525/6- Aragoiko Mudejarrei, bihurketa behartzen zaie.\n1562- Granadan hizkuntza Arabiarra debekatzen da.\n1566- Arabiar karakterekin idatzitako testu guztiak debekatzen dira.\n1569/70- Alpujarretako matxinada gertazen da, Moriskoak menderatuak dira eta Gaztelako hainbat lekutatik sakabanatuak.\n1609, apirilak 9- Lermako Dukea, Felipe III-naren balidoak, Espainiako erreinu guztietako Moriskoak kanporatzearen agintea ematen du.\n1609, irailak 30- Balentziako Moriskoen kanporatzea hasten da.\n1610- Aragoi eta Kataluniako Moriskoen kanporaketa hasten da.\n1611/4- Gaztelako Moriskoak kanporatuak dira, kanporaketaren prozezua bukatzen da.\nXV. mendean Iberiar Penintsulan 3 kultura esberdin bizi ziren: Judua, Musulmandarra eta Kristaua. 1492.urtean juduak kanporatuak izan ziren eta Granadako erreinu musulmandarra menderatua izan zen Errege Katolikoen partez. Baina zin egin zieten musulmandarrei bere kultura, erlijioa eta hizkera mantendu ahal izango zutela. Penintsulan geratu ziren musulmanei "mudejar" deitzen zitzaien eta gehienak Granadan eta Valentzian bizi ziren .\nHurrengo urteetan mudejarrei kristautasunera sartzeko planak hazi ziren: lehenengotan bihurketa boluntarioak eta laster derrigorrezkoak, Cisneros Kardenalak aginduta 1499. urtean, Granadan eta beranduago Gaztela eta Aragoiko erreinuetan. Bihurtutako mudejarrei, "morisko" izena jarri zieten.\nElizaren eta Gobernuaren parte bat, ez zeukaten nahiko bihurketekin, zeren eta moriskoek oraindik praktikatzen zituzten haien tradizio musulmanak.\nDenbora pasata eta presioa handituz gero (hizkuntza, janzkerak eta idazkera debekatuz, adibidez), 1569. urtean Alpujarretako matxinada gertatu zen. Granadako moriskoak menderatuak izan ziren eta Gaztelako erreinutik sakabanatuak.\nUrte honetatik kanporaketara moriskoentzat gauzak bakarrik okertu egin ziren.\n1609.urtean, Felipe III.a Espainiako erregeak, kanporaketaren erabakia hartu zuen. Guztira 300.000 morisko joan behar izan ziren Espainiatik hurrengo urteetan. Haietatik gutxi gorabehera heren bat Gaztelatik eta bi heren Aragoitik.\nGehienak itsasoz joan egin ziren Afrikako iparraldera baina batzuk Frantzian bukatu zuten.\nAginteak behartzen zien moriskoei, herria uztera bakarrik gainean eraman ahal zutenarekin eta kasu batzuetan, seme-alaba txikiak utzi egin behar zituzten atzean.\nEspainian, ondorio demografiko eta ekonomiko larriak egon ziren leku batzuetan: moriskoak populazioaren zati handi bat zirelako, eta haien falta nabaritu zen.\nBeste aldetik, Eliza eta Gobernuko jende asko nahi zuen moduan herrian kultura eta erlijio bakarra geratu zen ordutik aurrera: kristaua.\nMoriskoen aldetik, hasieran ez ziren ongi etorriak izan Afrikako iparraldean: bertakoek kristau moduan ikusten zituztelako. Baina denborarekin ohitzen joan ziren eta beren lekua egin zuten herrialde horretan. Adibidez, Gaztelako morisko asko, Salé deitutako hirian geratu ziren eta hor errepublika bat sortu zuten, piraterian oinarritua; Espainiako kostaldeak erasotzen.\nKristauek moriskoengan zuten beldur nagusiena hau zenː Afrikako iparraldeko musulmanei laguntza eskatzea penintsula erasotzekoa. Kanporaketen ondorioz, kristauen beldurra areagotu egin zen eta Alpujarretako matxinadan izan zuen bukaera.\n↑ Domínguez Ortiz, Antonio; Vincent, Bernard. (1993). Historia de los moriscos. Vida y tragedia de una minoría. Madril1 argitaletxea= Alianza Editorial, 198 or. ISBN 84-206-2415-2...


Batalla de Noain / Noaingo bataila\nParte hartu 2011\nMemoriaren urtea izan zen 2012a. Oroimenerako eta agitaziorako urtea, gure nortasuna indartu eta manipulazioa arbuiatzekoa. Nafarroa 1512an izan zen konkistatua, eta horrek gure identitatearen eta arazoaren zergatiari buruzko erreferente garbia ematen digu.\nBaina konkista ez zen 1512an amaitu. 18 urte luzez, okupazio indarrek nafar gizartea suntsitu zuten, erakundeak deuseztatu eta sistema defentsa birrindu. Ordura arte independente izandako erresuma mendean hartu zuten horrela. Lapurtutako subiranotasuna berreskuratzeko helburuarekin, hiru errekonkista saiakera eman ziren. Azkenengoa Noaingo batailarekin amaitu zen, zeinean 8.000 nafar eta gaskoik 30.000 gaztelarren armadari egin zioten aurre. Bataila hartan gerra galdu zuten nafarrek 1521eko ekainean. Baina Nafarroaren okupazioak gure gogoan iraun du mendetan zehar.\nMemoria gizarte batek eduki dezakeen ondasun garrantzitsuenetakoa da, bere errealitatea ezagutzea eta bere izaera naturaltasunez onartzea ahalbidetzen baitio. Bere etorkizunari ausardiaz eta buru-argiz ekitea, alegia.\nBaina polemika atzean geratu zen, oihartzunak isildu egin ziren, atentzio gunea tokiz aldatu zen… eta historia trafikatzaileak ekinean hasi ziren berriz ere. Iraganaren manipulazioak gezur zaharra berrezartzea helburu. 2013ko lehen hilabeteotan diru publikoz finantzatutako komiki bat argitaratu da, gaztediari zuzendua eta aski ezagun ditugun tesi zaharminduz josia, Nafarroako konkista benetan nolakoa izan zen kontuan hartu gabe.\nEta hezkuntza gizarte sistema bat mantentzeko oinarria den aldetik, betiko tesiak defendatzen dituen unitate didaktiko berri bat agertu da: errege konkistatzaileak bakea ekarri zuen Nafarroara, eta nafarrek antzinatik izan duten anexio bokazioa errespetatu zuen…\nBotereak ongi baitaki zein den memoria historikoaren gaitasun askatzailea, eta unean uneko iritzi-bataila irabazi dugun arren, ez du etsiko memoria neutralizatzeko ahaleginean.\nJoseba Sarrionaindiaren hitzetan, “gure belaunaldiak euskara eta euskal kultura mantentzeko egin du borroka, baina funtsean, euskararen eta euskal kulturaren bilakaera paregabea gauzatu du (…) Izan nahi duguna izango gara”.\nMemoria historikoak modu berdintsuan funtzionatzen du. Garena mantentzeko eta gertatu zaiguna ezagutzeko borondate hori sormen ziztada bat da azken batean. Ez da karga bat, batzuk argudiatzen duten bezala, ez eta atzeraka garamatzan helmuga, herri bezala definitzen gaituen indarra baizik. Askapen esfortzu horretan aurrera bultzatzen gaituen proiektua, alegia. Memoria sormenaren oinarria da; izatearen energia bera, garatuz berritzen dena. Baina horretarako behar beharrezko du bere buruaren kontzientzia izatea; Sarrik esaten digun bezala, memoria bizirik mantenduz nahi duguna izango gara.\nMemoria gure talde kontzientzia da. Ez dezagun alboratu data zehatz bat iragan delako, edo eztabaida isilarazi delako.\nEkainaren 29, denok Noainera!\nNoain 2013\tNoain 2013. AurkezpenaPeio Zabala\tCopyright © Batalla de Noain / Noaingo bataila - Konkistak darrai, memoriak ere bai


Erosketa eta turismoa, pasarelan lagun - Deia\nErosketa eta turismoa, pasarelan lagun\nArropa marka euskaldunek desfilatu zuten atzo Itsas Museoko zabaldegian\nunai gonzalez 09.02.2020 | 09:01\nModelo bat pasarela gainean desfilatzen. Miguel San Cristóbal\nModelo bat pasarela gainean desfilatzen.\nBILBO. Zergatik, Kionita, Eder Aurre, Amanerak eta Skunfunk arropa marka euskaldunak Turismo Astearen azkeneko ekitaldiaren protagonista izan ziren atzo Itsas Museoaren Zabaldegian jarri zen pasarelan. Bertan, euren proposamenak aurkeztu zituzten, berezitasuna, jasangarritasuna eta turistentzako Euskadiko produktuen erakargarritasuna oinarri izanik.\n"Turismoaren Mundu Erakundearen arabera, sektore gutxik esan dezakete hazkundeari hauspoa eman eta lana sortzeko boterea dutela turismoak eta erosketek egiten duten moduan. Erosketa ardura- tsuko turismoak gero eta indar gehiago dauka turismoaren balore katean, eta ez da jada aisi aktibitate bat soilik", azaldu zuen Sonia Perez Turismo, Merkataritza eta Kontsumoko sailburuak. Honekin bat, desfilearen gidari izan zen Laura Chamorro LCN Comunicación moda katearen fundatzailea, turismo mota honen abantailen inguruan mintzatu zen: "Bidaiariari esperientzia paregabe bat eskaintzen dio helmuga turistikoan dauden eta fabrikatu diren produktuak ezagutu eta erosteko. Gaur egun, Euskadin halako produktuak eskaintzen dituzten marka asko aurki daitezke".\nGisa honetako turismo hau hedatu ahal izateko, Basque Country identitatearen baitan landuko dira produktuak. Modu honetan, global izatera heldu nahi da, aldi berean, bidaiarien jarrera normalizatuz eta denboraldi baterako biztanle bezala tratatuz. Hau da, hemengo gustuen partehartzaile eta denda lokalen erosle bihurtzea da jomuga gertutasun sentsazioa garatzeko.\n"Zenbat eta gehiago, hobeto" premisari jarraituz, desfilea osatzeko nazioartean ospetsuak diren euskal marken lanak ikusteko aukera egon zen zabaldegian. Hala nola, hasieran aipatutako markekin batera, Sophie et Voilá, Mar Cadarso, Amaia Txabarria, Minimil, Mercedes de Miguel eta BOX San Sebastián markek lekua izan zuten pasarelan. Haiek ere, berezko kultura-identitatearen eta beren produktua susta- tzeko garapen jasangarriaren aldeko apustua egiten dute.\n"Momentu honetan turismoak eta merkataritzak 236.000 langile ditu, alegia, Euskadiko enpleguaren %25 eta BPGd-aren %17. Jarduera-eragile izateaz gainera, hurbileko merkataritzak gure herri eta hirietako gizarte- eta lurralde-kohesioan laguntzen du eta gure auzoei identitatea eta berezitasuna ematen die", ziurtatu zuen Pérezek. Alabaina, identitate hori ez da bi egunetan eraikiko. Izan ere, lan eskerga egin beharko da Espainia osoan dagoen egoerari buelta emateko. "Espainian merkataritza jasangarriko 1500 denda baino gehiago existitzen badira ere, gehienak enpresa txikiak edo autonomoak dira. Hortaz, aldaketa enpresa ertainen eta handien eskutik etorri beharko da", aitortu zuen Chamorrok. Eta jakina denez, handien eskuetan geratzen da etekin eta ondare handiena.\nBien bitartean, Monitour plataformak Euskadi arlo turistikoan leihakorrena den komunitate bezala izendatu du. Eta azken asteko ekitaldiek gaitasun hori aprobetxatzeko inten- tzioa dagoela erakusten dute. Atzokoarekin batera, ostegunean "Euskal turismoko enpleguaren erronkak", asteazkenean Lehiakortasun turistikoa: Euskadi erreferente gisa eta asteartean Euskaltour, Turismo sare euskaldun berria aurkeztu ziren. "Proiektu berritzaile eta jasangarri bat da gurea, aberastasuna eta lana sortzen duena, balorea ematen diena herriko dendei, bisitarien esperientziak indartzen dituena, eta turismo eta merkataritza konbinatuz finantzak sortzen dituena", laburbildu zuen Isabel Muela sailburuordeak.


Eskoriatzako Udalak krisiari aurreko egiteko ekarpenak jaso gura ditu - Eskoriatza - Goiena.eus\nEskoriatzako Udalak krisiari aurreko egiteko ekarpenak jaso gura ditu\nMirian Biteri 2013-12-09 16:55\nEskoriatzan Eskohitza izeneko parte-hartze prozesua jarri dute martxan ostera ere. Etzi, eguaztena, egingo dute horren gaineko lehen batzarra. Gaur egun bizi dugun krisi ekonomikoaren aurrean, proposamenak jasotzea da bilkura horren asmoa.\nUdaletik azaldu dute amaitzear dagoen urtean, 90.000 eurotik gora bideratu dituela eskoriatzarren artean gizarte laguntzak banatzeko eta enplegua sustatzeko. Datorren urteari begira, Udal Gobernua prestatzen dabilen aurrekontuetan partida horiek mantentzeko asmoa izateaz gain, 10.000 euro gehiago jarriko ditu, egungo egoerari aurre egiten laguntzeko.\nHorren bueltan, eskoriatzarren iritziak, ideiak eta proposamenak ezagutu gura ditu, eta gaia aztertzeko batzarra deitu du. Esan bezala, etzi, eguaztena izango da hori, 18:30ean, herriko kultura etxean. Elizateetara ere helduko da gaia abenduaren 18an, 19:00etan, Apotzagako elkartean egingo duten bilkura bidez.\nUdaletik nabarmendu dute proposamenak askotarikoak izan daitezkeela; baina, egoera pertsonalak konpontzera bideratuta daudenak baino, nahiago dutela "komunitarearendako onuragarriak" diren iritziak jasotzea. Eta adibide bat jarri dute: Udalari lokala eskatzea, etxean ditugun produktuak hara eroateko, eta lokala erabiltzen duen beste norbaitekin behar dugun beste produktu batengatik trukatzeko.\nBestalde, batzarrera joan ezin direnek ere parte hartzeko aukera izango dute honako bideak erabiliz: proposamena posta elektronikoz bidalita, eskohitza@eskoriatza.net helbidera bidalita; www.eskoriatza.net webgunean idatziz; gaurtik hilaren 20ra arte, 09:00etatik 14:30era, 943 71 44 07 zenbakira deituta; edo kaleratu diren eskuorria bete eta udaletxean, liburutegian edo kiroldegian dauden postontziak erabiliz.\nEgindako ekarpenak aztertuko dituela, eta urtarrilaren bukaeran aurrekontuetan zeintzuk jaso diren jakinaraziko du Udalak.


Ez duzu artikulu hau osorik irakurriko • ZUZEU\nIrakurri behar dituzu datozen lerroak. Edo agian ez zaizu axola zergatik jendeak ez dituen online artikuluak amaieraraino irakurtzen.\nAzkarrean azalduko dizut hau, badakit ez zarela luzerako egongo eta. Eskukada bat galdu ditut dagoeneko, beste zerbait esperoko zuten. Artikulu honetan lurra hartu duten 161 lagunetik 61ek alde egin duzue dagoeneko, %38ari agur. Web trafikoaren zoramenean errebotatu dute beste norabait, orri honi kasurik egin gabe. Haientzat okerrago.\nAdos, banoa, galbahe nahikoa egin dugu. 95 inguru gara orain. Taldetxo lagunkoi intimoa gara ia, benetan egon nahi dutenak besterik ez. Eskerrik asko irakurtzen segitzearren. Kezkatzen hasia nintzen, ez ote zineten arreta mantentzeko gai izango.. itxaron segundu bat, nora arraio zoazte? Artikulu hau jada txiokatzen? Ez baduzu irakurri ere egin! Imajinatu hemendik aurrera nazkagarri bihurtzen naizela, antibertsolaritzaren aurkako dotrina ematen edo (edo bertsolaritzaren aldekoa? zer da orain non-cool?).\nEt, et, et, egon geldi hor, zuek ere bazoazte? A ze panorama! Oraindik ez diot hariari heldu eta.\nHobe nuke behingoz hastea. Hau da mamia: Zuetako gutxi batzuek baino ez dituzue internet-eko artikuluak osorik irakurtzen. Aspalditik susmatzen nuen, neu ere horrela ibiltzen bainaiz. Ireki eta itxi, ireki eta itxi… Baina orain datuak ditugu eskura: Datuen zientzialari batek, Josh Schwartz-ek, Slate webguneko erabiltzaileek nola egiten duten scroll aztertu du.\nSchwartz-en datuek erakusten dute irakurleek ezin diotela arretari eutsi. Zenbat eta gehiago tekletatu, orduan eta gehiagok uzten naute bazterrean. Ez da nere kontua bakarrik. Ezta Slate-eko artikuluena. Ezta soilik ZuZeu-ren arazoa. Interneten edonon gertatzen da. Horretan euskaldunak ez gara ezberdinak. Artikulu batera heltzen denak nekez egiten du dena irakurtzeko ahalegina. #Horihalada. Askok eta askok ez dute erdiraino heltzeko gaitasunik ere. Zu jota uzteko arriskua badut ere, esango dut: jende mordo batek estekak txiokatzen ditu, artikulua osorik irakurri ere egin gabe. Batzuetan oso ebidentea izaten da hori, adibidez, txio batean “patxadaz irakurtzekoa” irakurtzen duzunean, ergo: ez daukat orain irakurtzeko asmorik. Erratzeko arriskuarekin, nere adiskide Zerdionk-en adibide xume bat hemen:\nGorka Juliori @inakilarra-k egin elkarrizketa. Patxaraz entzun eta irakurtzekoa. zuzeu.com/2013/06/06/gor…\n— Oier Aranzabal (@zerdionk) 2013 ekaina 6\nOK, ja ehunka bat hitz baditu artikulu honek (bai, ‘ja’ idatzi dut, ¿qué pasa?). Datuen arabera, goialdean alde egin ez dutenetatik erdiak bakarrik dauzkagu lerro hauek leitzen. Erdiak!\nBehin honaino helduta irudi batekin sarituko zaitut. Schwartz-ek sortutako histograma bat da, eta erakusten du Slate-eko artikuluetan scroll egiten dutenak zein lekutan gelditu diren gehien. Slate-ekoei grafikoa lapurtu diet, baina (oraindik ez bazara konturatu) istorio hau ere kopia nazkagarri bat besterik ez da, (euskal) indigenismoz mozorrotuta. Seguru ez zaiela piperrik inporta, edo akaso flipatu egingo dute testu hau itzultzen saiatzen direnean. Bata ala bestea izan, hemen duzu artikulu originala, ingeles batuan. E! Baina ez zaitez izan (neu bezain) xixtrina, eta eutsi ZuZeuko kontagailuak igotzen; geroago irakurriko duzu Farhad Manjoo kazetariaren lan originala, eta bide erdian abandonatzeko moduko luzea. Ni banoa aurrera! Ez da asko falta.\nHemen duzu agindutakoa. Histogramak kanpoan uzten ditu sartu bezain azkar irten diren erabiltzaileak.\nOrokorrean, Web ozeanoetako istorio guztiak antzekoak dira: Gutxi batzuk heltzen dira amaieraraino. Gehienek ez diote aukerarik ere ematen klikatu berri duten artikuluari. Pena bat da. Adibidez, gogoratzen dut Zerdionk-ek Alberto Yariniri buruz idatzitakoa. Artikulu zaindua eta interesgarria zen, baina izerdi tantola dariola nenbilen amaitu nuenerako. Galdera: Ez badute irakurtzeko asmorik, zertarako klikatzen dute? Bata bestearen ondoan jarritako letrak baino gehiago espero al zuten?\nOrrian behera segitzen dugu, eta nere ama besterik ez da ari irakurtzen (kaixo Ama!).\nSchwartz-ek hamaika grafiko egin ditu, neretzako ulergaitzak dira gehienak, baina froga egin nahi baduzu hemen ikus ditzakezu. Egon lasai, nik neuk azalduko dizut dena eta. Laburrean: harreman oso gutxi dago scroll-aren sakontasunaren eta Twitterren elkarbanatzearen artean. Hasieratik bukaerara irakurtzen diren artikuluek ez dute zertan txio gehiago lortu, eta, alderantziz, gutxi irakurtzen direnak asko zabaldu daitezke.\nIdazle naizen aldetik sumindu egiten nau honek (Farhad Manjook idatzi du hori, baina, gainontzeko testua bezala, neure egingo dut). Zuek ez zarete ohartzen -Teleberria ikustera joan zaretenok adibidez- baina idazteak denbora eta energia asko eskatzen dit. Azken lerroraino tentuz idazten dut (orain itzuli). Zer esango ote dudan beranduago, eta gero, eta irudia non ezkerrean ala eskubian jarri, paragrafoa non moztu edo zein esaldi betiko ezabatu.\nAsko dago esateko, baina artikulu honek nahikoa du. Oso ondo pasatu dut Slate-ekoa irakurtzen, eta harrituta nago sormen itzulpen lan honek eman didan atseginarekin. Azkenean ia bost axola zait honaino zenbat despistatu heldu diren. Bai, irakurria izateko idazten dut, jakina, baina lehenbiziko irakurlea beti norbera da (aipu polita Iban Zalduarena e?). Nik artikulu hau azken hitzeraino irakurriko nuke. Eskertuko nizuke txiokatuko bazenu edo Facebook-eko horman jarri. Behin hau irakurtzera heldu bazara zerbait ondo egin dudan seinale izango da, ezta? Bidean ez bazara watsap-arekin entretenitu, frigorifikoa hustera joan edo youtube-n katuak ikusten hasi, “arrakasta” itzela izan da hau.\nHau guztia biribiltzeko 24 hitz: begi kolpearen garaian bizi gara. Ziztu biziko kontsumo kulturala. Lanpetuta zabiltza zu. Lanpetuta nabil ni. Beti daukazu beste zerbait irakurtzeko, ikusteko, jolasteko edo jateko.\nAmaitzeko, eskerrak eman nahi dizkiot Fardah Manjoo-ri hain artikulu itsaskorra idaztearren (negrita haren ohorez). Listo, hau da dena. Joan zaitezte jaunaren bakean.\nInternet, irakurri, sarea\n7 pentsamendu “Ez duzu artikulu hau osorik irakurriko”-ri buruz\ntxerren 2013-06-08 11:36\nBai jauna. Ni ere biktima proklamatzen naiz.\nIrakurketa/idazketa diagonal eta apresuratuaren aroan bizi gara, eta okerrena da guk geuk (zuzeuk) sortu dugula, denon artean. Fitxa gehiago ireki nabigatzailean, link gehiago zabaldu saguaren erdiko botoiarekin. Akumulatu. Esparrua zabaldu, estimuluak gehitu, eta tartean gure arreta, Bilbo Zorrozabalek zioen bezala, ogi gehiegitan banatutako gurina bezala 😉\nAtzo ere eskukoa alboan eta tableta altzoan jarri nintzen filme bat ikusten (ez naiz ari exajeratzen).\nEta gaur ere birritan izan dut artikulua “gerorako laga” eta beste zerbait zabaltzeko gogoa. Hiperestimulazio eta hiperkontsumoa, arreta eta ulermenaren kalte. Bete-betean asmatu duzu Iñaki: “Beti daukazu beste zerbait irakurtzeko, ikusteko, jolasteko edo jateko.” Abiadura gehiago eta gehiago, inora ere ez heltzeko.\nHamsterrak gurpilean bezala.\nGonzalo Etxague 2013-06-08 12:59\nNik aitortzen dut batzuetan sarrera osorik irakurri gabe, erantzuteko sarrera bera baino iruzkin luzeagoak ere idatzi ditudala.\nJozulin 2013-06-08 14:46\nNekez irakurtzen ditut Interneten 300 hitz baino gehiagodun idatzirik. Blogean ere ahalegintzen naiz pentsatzen dudana 200 hitzen bueltan adierazten.\nJoxepo 2013-06-08 18:17\nNik “ja” idazten dudanean komatxo bat jartzen zioat, Iñaki, “jada”ren laburdura dela adierazteko, honela: ja’.\nBestela baztaneraz “ja” = “ezer” duk, edo algara bat izan ahal duk, edo… Gaizki idazten dugunean ere ongi idatzi beharko genikek, ulergarri behintzat, ez duk uste?\nBeste gauza bat: Zergatik diok youtuben katuak ikustearena? Bideo politak daude?\nIkusten duanez, guztia irakurri diat (edo tarteko esaldi solteak irakurtzeko truko zaharra erabili?)\nIñaki Larrañaga 2013-06-09 20:16\nEz zen askotan irakurriko hemengo artikulu bat hainbestetan osorik :)’Ja’-ren kontuaz: gaztelaniazko ‘ya’, motza, zehatza, erabiltzeko gogoz izaten naiz askotan. Badakit ez dela [batzuentzat] zuzena, baina ttak! apropos gelditzen dela iruditzen zait, eta horregatik komentariotxo hori. Katuena berriz… youtube-internet-katuak harremana sareko barne-broma inozo horietako bat da. Nahiz eta nik gutxitan ikusi ditudan, baina badakizu, audientzien erregeak dira haurrak eta animaliak. Adibide bat hemen\nIrala 2013-06-08 23:35\nEstimulu lar, gutxi edo batere jasota ere , hamsterrak beti bere kaiolan kieto, erroberak abiada aurpegiaz edo gabe.\nteketen 2013-06-10 21:35\nTa hola dena.